88. zk., 2021eko maiatzaren 7a, ostirala\nPDF (902 KB - 42 orri.)\nAurreko urteetan bezala, hainbat elkartek, erakundek, askotariko entitatek eta partikularrek aktiboki parte hartu dute 2020 EITB Maratoiaren ekimenean, eta, horri esker, funts kopuru handia biltzea lortu da ikerketa biomedikoaren alde; kasu honetan, COVID-19aren arlorako. Euskal Irrati Telebistak eta Berrikuntza + Ikerketa + Osasuna Eusko Fundazioak, 2020ko urriaren 7an, EiTB Maratoia egikaritzeko izenpetutako lankidetza-hitzarmenean xedatutakoaren arabera, ekimen solidario horrek bildutako funtsak erabiliko dira COVID-19aren arloko ikerketa bultzatzeko laguntza-deialdirako, gaixotasuna hobeto ezagutzeko eta haren azterketan aurrera egiteko xedea duten ikerketa-proiektuak finantzatuz.\nCOVID-19a birus berri batek, SARS-CoV-2 birusak (arnas-sindrome akutu larria edo, ingelesez, Severe Acute Respiratory Syndrome), eragiten duen gaixotasun berria da, eta 2019ko abenduan atzeman zen lehenengoz, Txinan. Harrezkero, birusa mundu osoan zehar zabaldu da, eta pertsona askori eragiten dion pandemia bat sortu du. COVID-19aren kasuak erronka handia planteatu die osasun-sistema guztiei. Izan ere, orain arte, frogak izan ohi zituzten oinarri, sistemaren zerbitzuak garatzeko; oraingoan, berriz, halako segurtasunik gabe lan egin behar izan dute –alegia, kalitate-berme hori gabe–. COVID-19ari buruzko galdera askori erantzun behar die zientziak, patogeno berri batek eragindako pandemia baten aurrean baikaude. Alderdi ezezagunak eta ezagutza berrien premia alor guztietan agertzen dira: epidemiologia, biomarkagailu potentzialak, kutsatze- eta babes-mekanismoak, erabakiak hartzeko Big Data-n oinarritzen diren ereduak, gaixotasunaren arrisku-faktoreak, infekzio zelularraren mekanismoak eta immunitatearen sorrera, seinale klinikoak eta haien tratamendua, zerbitzuak emateko ereduak, diagnostikorako prozedurak eta txertoak. Horrek guztiak agerian uzten du laguntza-deialdi honen garrantzia eta premia, Euskal Autonomia Erkidegoko ikertzaileen ikerketari sostengua emateko.\nBerrikuntza + Ikerketa + Osasuna Eusko Fundazioa (BIOEF) Euskadiko osasun-sisteman ikerketa eta berrikuntza sustatzeko Osasun Sailak sortutako tresna da. Halaber, Fundazioak lankidetza-, elkarlan- eta komunikazio-esparru bat osatzen du, erkidegoetan, Estatuan eta nazioartean osasunaren ikerketan eta berrikuntzan diharduten hainbat sektoreren artean. Gainera, BIOEFek programa eta politika sanitario eta intersektorialak oinarritzen laguntzen du, osasun-sistemaren lehiakortasuna eta kalitatea areagotzeko, baita Euskal Autonomia Erkidegoan aberastasuna eta garapen sozioekonomikoa bultzatzeko ere. Osasun Sailaren egitura organikoa eta funtzionala ezartzeko martxoaren 23ko 116/2021 Dekretuak xedatutakoaren arabera, BIOEF sail horren mendeko sektore publikoko fundazioa da.\nZenbait legek (14/1986 Lege Orokorra, apirilaren 25ekoa, Osasunari buruzkoa; 8/1997 Legea, ekainaren 26koa, Euskadiko Antolamendu Sanitarioarena; 14/2007 Legea, uztailaren 3koa, Biomedikuntzako Ikerketari buruzkoa; eta 14/2011 Legea, ekainaren 1ekoa, Zientzia, Teknologia eta Berrikuntzakoa) erreferentziako esparru erkide bat osatzen dute, osasun-ikerketa sustatu eta haren funtzionamendu eraginkorragoa zehazteko.\nEsparru horren baitan, Osasun Sailak 2021-2024 esparru estrategiko berri bat sortu du, honako hauek barnean dituena: kalitatean eta bikaintasunean oinarritutako euskal osasun-sistema unibertsal bat finkatzeko osasun-politikak; lehen mailako arreta sustatu eta indartzea; osasun-sistema publikoa sustatu eta sendotzea; koordinazio soziosanitarioaren bidez pertsonen bizi-kalitatea hobetzea, eta osasunaren arloko ikerketa- eta berrikuntza-ekosistema propioaren garapenarekin jarraitzea. Osasunaren arloko ikerketa- eta berrikuntza-ildo estrategikoa sortu da, Eusko Jaurlaritzaren helburu nagusia betetze aldera: euskal osasun-sistema publikoa, unibertsala, jasangarria eta kalitatekoa babestea. Agindu hau esparru estrategiko horren osagai instrumentalekin bat dator, bereziki osasun-arloko I+G+Bari dagokionez.\nDirulaguntzei buruzko 38/2003 Lege Orokorraren 8. artikuluan xedatutakoaren arabera, agindu honetan aurreikusitako dirulaguntzak Osasuneko sailburuaren 2021eko martxoaren 8ko Aginduan jaso ziren aurrez (agindu horrek Osasun Sailaren Dirulaguntzen Plan Estrategikoa onesten du).\nDirulaguntzei buruzko azaroaren 17ko 38/2003 Lege Orokorraren hamaseigarren xedapen gehigarrian xedatutakoaren arabera, zeina Sektore Publikoaren Araubide Juridikoaren urriaren 1eko 40/2015 Legearen bidez aldatu baitzen (azken xedapenetako zazpigarrena, bi), sektore publikoko fundazioek dirulaguntzak eman ahal izango dituzte haiei atxikitako administrazio-organoaren baimenarekin.\nDeialdiaren zenbatekoari dagokionez, kontuan hartuta Euskal Autonomia Erkidegoko 2021. urteko Aurrekontu Orokorrak onartzen dituen otsailaren 11ko 1/2021 Legeak xedatzen duena eta, haren barruan, BIOEF ustiatzeko aurrekonturako aurreikusten dena, nahikoa aurrekontu-kreditu dagoela egiaztatu da.\nDeialdi honetarako ez da ezer egin beharko Europar Batasuneko erakundeetan; izan ere, diruz lagundu daitezkeen jarduerak ekonomikoak ez direnez, estatuko laguntzei buruzko europar araudiaren aplikazio-esparrutik at geratzen dira, I+G+B arloko Europar Batasunaren Esparruak biltzen duen bezala.\nHori guztia dela eta, Dirulaguntzei buruzko azaroaren 17ko 38/2003 Lege Orokorraren hamaseigarren xedapen gehigarriko 1. apartatuan zehazten dena betez, eta Osasun Sailaren egitura organikoa eta funtzionala ezartzeko martxoaren 23ko 116/2021 Dekretuak 2.b) eta 4.2 artikuluetan ezarritakoarekin lotuta, honako hau\nAgindu honen xedea da COVID-19aren osasun-arloko ikerketa eta garapenerako dirulaguntzak emateko deialdiaren oinarriak ezartzea, publikotasunaren, gardentasunaren, konkurrentzia lehiakorraren, objektibotasunaren, berdintasunaren eta diskriminaziorik ezaren printzipioak betez. Deialdiaren helburua da SARS-CoV-2 birusaren eta COVID-19 gaixotasunaren inguruko ikerketa bultzatzea jarraian adierazitako ikuspuntuetatik: prebentzioa, diagnostikoa, tratamendua, birusaren biologiaren eta portaeraren azterketa, seinale klinikoen azterketak, immunitatearen azterketak, azterketa epidemiologikoak, osasun orokorreko azterketak, COVID-19a duten pazienteen gaixotasun eratorriei buruzko ikerketa soziosanitarioa eta COVID iraunkorraren ikerketa.\nDeialdi honen helburuetarako, ikerketa eta garapena jarduera ez-ekonomikotzat joko dira, eta Europako Batzordeak Ikerketa, Garapen eta Berrikuntzako Estatuko Laguntzei buruzko Europar Batasunaren Esparruaren (EBAO, C 198, 2014-06-27koa) 19. puntuan (ikerketa-erakundeen eta ikerketa-azpiegituren jarduera nagusiak, eta ezagutza transferitzeko jarduerak) ezarritako baldintzak bete beharko dituzte. Beraz, deialdi honetan ez dira finantzatuko jarduera ekonomikoak, eta honako hau ulertuko da jarduera ekonomikotzat:\nc) Beste edozein jarduera ekonomiko, baldin eta Ikerketa, Garapen eta Berrikuntzako Estatuko Laguntzei buruzko Europar Batasunaren Esparruan (EBAO, C 198, 2014-06-27koa) jasotako eta xedatutako baldintzak betetzen ez baditu.\nAurkeztuko diren ikerketa- eta garapen-proiektuek Asociación Médica Mundial (AMM) elkartearen Helsinkiko Adierazpenean zehaztutako funtsezko printzipioak beteko dituzte (gizakietan egindako ikerketa medikoetarako printzipio etikoak), baita ikerketa biomedikoaren arloan indarrean dagoen legeria ere.\nPertsonekin esperimentatzen duten edo giza jatorria duten lagin biologikoak erabiltzen dituzten proiektuetan, ikerketa gauzatuko duen erakundearen Ikerketarako Etika Batzordeak emandako baimena ere aurkeztu beharko dute. Batzordeak indarrean dagoen araudiaren arabera eratuta egon behar du. Batzordearen baimenarekin batera, baimen informatua eta gaixoari informatzeko orria ere aurkeztuko dira.\n1.– Laguntza-eskaera aurkezten den egunean Zientzia, Teknologia eta Berrikuntzaren Euskal Sarean (ZTBES) integratuta dauden eta horretarako ziurtatuta dauden eragileek eskuratu ahal izango dituzte agindu honetan biltzen diren laguntzak, bat etorriz ekainaren 23ko 109/2015 Dekretuan (Zientzia, Teknologia eta Berrikuntzaren Euskal Sarearen osaera arautzeari eta eguneratzeari buruzkoa) eta irailaren 24ko 147/2019 Dekretuan (Zientzia, Teknologia eta Berrikuntzaren Euskal Sarearen osaera arautu eta eguneratzen duen dekretua bigarrenez aldatzen duena) eta haren xedapen iragankorretan, edo hura ordezten duen araudian, xedatutakoarekin.\n2.– Agindu honen 4. artikuluan zehazten dira dirulaguntzak jaso ahalko dituzten Zientzia, Teknologia eta Berrikuntzaren Euskal Sareko eragileen kategoriak.\n3.– Eragileek lankidetza-proiektuak aurkezteko aukera dute, hainbat erakunderen artean eginak, erakunde onuradunak izan (2. artikulu honetan aurreikusitakoaren arabera) edo ez izan, beharrezkoak badira eta proiektua garatzeko gai, DLOren 11.3 artikuluan xedatutakoaren arabera. Lankidetza-proiektuen kasuan, lankidetza-hitzarmen bat formalizatu beharko da erakunde parte-hartzaile guztien artean, erakunde horien legezko ordezkarien sinadura guztiekin, proiektuaren egikaritzea bermatzeko eta emaitzak ustiatzeko adostutako baldintzak zehazteko.\n4.– Eragileek ZTBES sarean ziurtatuta egon behar dute, agindu honetako laguntza-eskaerak aurkezteko epea hasten den egunean.\n5.– Ezingo dituzte agindu honen bitartez araututako laguntzak eskuratu egoera hauetako batean dauden erakundeek:\nb) Borondatezko konkurtso-deklarazioa eskatu badute, prozedura batean kaudimenik gabekotzat aitortuak izan badira, konkurtsoan badaude (non eta ez duten hitzarmen bat adostu), esku-hartze judizialaren mende badaude edo Konkurtsoei buruzko uztailaren 9ko 22/2003 Legea betez desgaituak izan badira eta oraindik ez bada igaro konkurtsoaren kalifikazio-epaian ezarritako desgaikuntza-epea.\nc) Kausa batean erruduntzat jo badira eta, ondorioz, Administrazioarekin zuten kontratu bat behin betiko suntsiarazi bada.\nd) Pertsona fisikoa, merkataritza-sozietateen administratzaileak edo beste pertsona juridiko batzuen legezko ordezkariak lege hauetan aipatzen diren egoeretako batean badaude: 3/2015 Legea, martxoaren 30ekoa, Estatuko Administrazio Orokorreko goi-karguan aritzea arautzen duena; eta 53/1984 Legea (LBK 1985, 14), abenduaren 26koa, Administrazio publikoen zerbitzuko langileen bateraezintasunei buruzkoa; edo Hauteskunde Araubide Orokorraren ekainaren 19ko 5/1985 Lege Organikoak (LBK 1985, 1463 eta LBK 1986, 192) arautzen dituen kargu hautetsietako bat badute.\nf) Legearen arabera paradisu fiskalak diren herrialde edo lurraldeetan badute zerga-egoitza.\n6.– Aurreko puntuetan adierazitako apreziazioa, justifikazioa, deklarazioa eta irismena eta, oro har, deialdi honetan onuradunen baldintzei buruz bildu ez dena Dirulaguntzei buruzko Lege Orokorraren (DLO) 13. artikuluaren pean geratuko da, oinarrizko legea delako.\n7.– Laguntza-eskaera aurkeztuz gero, eragile eskatzaileak baimena emango du erakunde emaileak zuzenean eskura dezan Dirulaguntzei buruzko azaroaren 17ko Lege Orokorreko Erregelamenduak (uztailaren 21eko 887/2006 Errege Dekretuaren bidez onartua) 18. artikuluan (zerga-betebeharrak betetzea) eta 19.ean (Gizarte Segurantzarekiko betebeharrak betetzea) adierazten duena betetzen dela ziurtatzen duen agiria.\nHala ere, eragile eskatzaileak berariaz ukatu ahal izango du baimena; hori eginez gero, berak ekarri beharko du ziurtagiria, Dirulaguntzei buruzko azaroaren 17ko 38/2003 Lege Orokorraren Erregelamenduaren 22. artikuluko 1etik 3ra bitarteko puntuetan ezarritakoaren arabera.\nDirulaguntza ezin izango da ordaindu, erakunde onuradunak arestiko betebeharrak betetzen ez dituen bitartean.\n8.– Erakunde eskatzailearen legezko ordezkariaren sinadurak esan nahi du entitateak (laguntza jasotzen duenean) jarduera behar bezala burutzeko konpromisoa hartu duela, baita eskaeran datozen datuak egiazkoak direla egiaztatu eta baieztatu duela ere. Gainera, eskatutako baldintzak betetzen dituela esan nahi du, baita ikerketa-jarduerei aplikatzen zaien araudia ere.\n9.– Deialdi honen onuradun izateko, erakunde eskatzaileak eta ikertzaile nagusiak nahitaez aurkeztuta izan behar dute BIOEF fundazioan helburu bereko beste deialdi batzuetan finantzaketa lortu duten ikerketa-proiektu amaituen azken memoria zientifiko eta ekonomikoa. Deialdi honetan eskaera aurkezteko epea amaitzen denean bete behar da baldintza hori. Hura bete ezean, ez da onartuko eskaera.\n3. artikulua.– Talde eskatzailearen betekizunak.\n1.– Talde eskatzailetzat ulertuko da ZTBESko eragileek osatutako taldea (onuradunak, 2. artikuluaren arabera), 4. artikuluan azaldutako modalitateetako edozeinetan ikerketa-laguntza bat eskatu duena eta ikerketaren egikaritzean parte hartuko duena, erakunde bakoitzak proposatutako lan-planaren arabera egokitu zaizkion lanak garatuta.\n2.– Talde eskatzailearen buru izango da/dira ikertzaile nagusi arduradunetako bat edo bi. Bi ikertzaile nagusi badaude (IN eta IN laguntzailea), biak izan beharko dira laguntza eskatzen duen erakundeko langileak, eta horietako batek solaskide gisa jardungo du ondorio guztietarako (besterik ezean, IN gisa identifikatzen den ikertzailea izango da). IN laguntzaileak ikertzaile nagusiei aplikagarriak zaizkien betekizun eta bateraezintasun-baldintza berak bete beharko ditu, eta curriculum-aitorpen bera izan beharko du ere. Ikertzaile nagusietako bat erretiro adinetik hurbil dagoelako proiektua bi ikertzaile nagusik zuzentzen badute eta ikertzaile nagusi batetik besterako lidergo-trantsizioa abian jartzeko asmoa badago, argi eta garbi azaldu beharko da inguruabar hori eskaera-memorian. Halako proiektuetan, IN laguntzailea izango da antzinatasun handieneko pertsona, eta INa, berriz, trantsizioaren hartzailea, baina bien CVek garrantzi bera izango dute ebaluatzeko orduan. Trantsizioaldi hori ez da inolaz ere izango bi ondoz ondoko proiektu baino luzeagoa.\n3.– Ikerketa-proiektuetan ezinbestekoa da gutxienez osasun-ikerketako zentro gisa ziurtatuta dagoen ZTBESko eragile batek parte hartzea.\n4.– Finantzaketa eragile batek baino gehiagok eskatzen badute, eragile parte hartzaileen kide den ikertzaile nagusietako bat eskaeraren koordinatzailea izango da, eta pertsona hori izango da BIOEFekiko solaskidea, laguntza kudeatzen duen organoa den heinean.\n5.– Talde eskatzaileetako kideek funtzionario-lotura edo estatutu edo kontratu bidezko lotura formalizatuta eduki beharko dute honako hauekin: agindu honen 2. artikuluan ezarritakoaren arabera onuradun den ZTBESko eragilearekin; proiektua egingo duen zentroarekin, edo eragileak hitzarmen bat indarrean duen erakundeekin, baldin eta hitzarmen horren bidez erakundea eta ikertzailea lotzen badira. Lotura hori proiektuaren guztizko egikaritze-epea baino laburragoa bada, erakunde horren legezko ordezkariak sinatutako adierazpena beharko da, zeinaren bidez baimena ematen baitzaio ikertzaileari proiektuan IN edo laguntzaile gisa parte hartzeko eta hitzematen baita loturari eutsiko zaiola eskaerak aurkezteko epea amaitzen den egunetik proiektuaren egikaritze-epea amaitu arte.\n6.– Ikertzaileek edo ikertzaile nagusiek (eta IN laguntzaileek) eskaera bakar batean parte hartu ahal izango dute eginkizun horrekin. Ikertzaileen taldeko gainerako kideek ez dute mugarik izango beste proiektu batzuetan parte hartzeko.\n4. artikulua.– Dirulaguntzak jaso ahalko dituzten laguntzak.\n1.– COVID-19aren ikerketa biomedikoko proiektuak: osasun-ikerketaren laguntzarako lerro honetan, onuradunak izango dira edozein kategoriatan akreditatutako ZTBESko eragileak, baina ezinbestekoa izango da gutxienez osasun-ikerketako zentroen kategorietan akreditatutako ZTBESko eragile baten parte-hartzea izatea. Ikerketa-proiektuek 1, 2 edo 3 urteko iraupena izan dezakete. Proiektuak berriak izan daitezke, aurrez kanpo-finantzaketarik jaso ez dutenak, edo dagoeneko abian diren proiektuak, nahikoa ez den kanpo-finantzaketa dutenak; laguntzen egikaritze-epea eskaera aurkezten den egunetik hasiko da zenbatzen.\nDeialdi honi dagokionez, ikerketa biomedikoa zera da: oinarrizko ikerketa (gaixotasunera zuzendua), klinikoa (gaixoari zuzendua), epidemiologikoa, osasun publikokoa eta osasun-zerbitzuetakoa, baita osasuna edo ikerketa biomedikoko prozesu eta teknologiak hobetzeari zuzendutakoak garatzea ere.\nBi proiektu-modalitate daude:\na) Sortzen ari diren taldeen sustapena: 1976. urtean edo beranduago jaiotako ikertzaile nagusia duten taldeen proiektuak; gainera, ikertzaile nagusi horrek ezin izan du lehenago ikertzaile nagusi gisa parte hartu lehiaketa-deialdien bidez finantzatutako proiektuetan. Epea zenbatzeko helburuetarako, egoera hauek hartuko dira kontuan:\n– Amatasun- edo aitatasun-egoeren ondoriozko atsedenaldiak, Gizarte Segurantzaren Erregimen Orokorrean jasotako egoera babestuen arabera baimendutakoak. Urtebeteko luzapena aplikatuko da seme edo alaba bakoitzeko.\n– Eskatzailearen gaixotasun edo istripu larriak, hiru hilabeteko edo gehiagoko baja medikoa izan dutenak. Urtebeteko luzapena aplikatuko da.\n– Mendekotasun-egoeran dauden pertsonak zaintzeko aldiak, gutxienez hiru hilekoak, Autonomia pertsonala eta mendekotasun-egoeran dauden pertsonen arreta sustatzeari buruzko abenduaren 14ko 39/2006 Legeak xedatutakoaren arabera. Urtebeteko luzapena aplikatuko da.\nb) Ohiko taldeen ikerketa biomedikoko proiektuak: ikertzaile nagusi batek zuzendutako ikerketa-taldeen proiektuak; ikertzaile nagusiak atal guztietan ezarritako baldintza orokorrak bete beharko ditu, bestelako baldintza espezifikorik gabe.\n5. artikulua.– Finantza daitezkeen gastuak.\n1.– Kasuan-kasuan emandako laguntza jarraian aipatuko diren gastuak ordaintzeko izango da, baldin eta gastu horiek proiektua burutzearekin zuzeneko lotura badute eta aurretik eskaeraren memorian sartu badira.\n2.– Agindu honen bitartez araututako laguntzak bateragarriak izango dira beste dirulaguntza, diru-sarrera edo baliabide batzuekin, helburu bera badute, administrazio publiko edo ente batek ematen baditu, publikoa edo pribatua, Estatukoa, Europar Batasunekoa edo nazioartekoa, eta, bakarka edo beste dirulaguntzekin, diru-sarrerekin edo baliabideekin batera, laguntza jasoko duen jardueraren kostua gainditzen ez badute. Kostua gainditzen bada, dirulaguntzaren zenbatekoa murriztuko da, dagokion gehieneko mugara arte.\nHalaber, atal honetan sartuko dira ikertzaileen taldeko kide den osasun-profesionala jarduera asistentzialetik liberatzeak berekin dakartzan kostuak, profesional horrek lanaldiaren % 50, gehienez, proiektua gauzatzen eman dezan. Deialdiak finantzatuko duena baino lan handiagoa egin behar badute ikertzaileek proiektuan, erakunde onuradunak jarriko du dirua.\n4.– Ondasunak erostearen eta zerbitzuak kontratatzearen ondoriozko gastuak. Proiektua burutzeko nahitaezko material inbentariagarria sartzen da hemen, eta ez dira kontuan hartuko altzariak eta instalazioak.\nMaterial suntsikorra eta gastu osagarriak, material bibliografikoa eta proiektua ezagutzera emateko gastuak ere sartuko dira hemen (argitalpenak, etab.), baldin eta behar bezala arrazoituta badago eta proiektua burutzeko beharrezkoak badira.\nEskaeraren memorian azalduko da proiektua garatzeko espero den kanpo-zerbitzuen kontratazioa, eta zerbitzu horien ezaugarriak eta kontratuaren kostua adieraziko dira. Diruz lagundutako jardueraren proiektuko zenbait jarduera azpikontratatu ahal izango dira, baldin eta eragile onuradunak ezin baditu bere kabuz egin; proiektuaren memorian egiaztatu beharko da hori. Onuradunak azpikontratatutako jardueraren guztizko kostua ezingo da izan onuradun horren aurrekontu finantzagarriaren % 50 baino gehiago.\n5.– Bidaia eta desplazamenduen ondoriozko gastuak. Landa-lanean eta koordinazio-bileretan sortutakoak eta kongresuetara, hitzaldietara eta halakoetara joateak sortutako gastuak, proiektuarekin zuzeneko harremana badute.\n6.– Proposatutako proiektuaren zeharkako gastuak ere finantzatu ahal izango dira deialdi honen bidez (zuzeneko kostuaren % 10). Hau da, proiektua burutuko duen erakundearen egitura-gastuak (argia, ura, garbiketa, mantentze-lanak edo antzerakoak), proiektu zehatz bati zuzenean esleitzen ez bazaizkio ere, proiektua burutzeko beharrezkoak direnean.\n7.– Ikertzaileen taldeko kideek ezingo dute proiektuaren konturako ordainsaririk jaso, ezta gradu-ikasketak izanik osasun-trebakuntza espezializatua egiten ari diren pertsonek ere.\n9.– Dena dela, ondorio horietarako, aplikatu beharrekoak dira Dirulaguntzei buruzko Lege Orokorraren (DLO) 31. artikulua eta Dirulaguntzen Erregelamendu Orokorraren (DEO) 83. artikulua, oinarrizkoak baitira.\nDeialdi hau finantzatzeko baliabide ekonomikoen zenbatekoa, Euskal Autonomia Erkidegoko Aurrekontu Orokorretan horretara zuzendutako aurrekontu-kredituetan jasoa, zortziehun eta bederatzi mila eta hogeita sei euro eta laurogei zentimo da (809.026,80 euro).\nDeialdi hau lehiaketa-teknikaren bitartez ebatziko da. Horretarako, aurkeztuko diren laguntzak konparatu egingo dira 10. artikuluan biltzen diren balorazio-irizpideei jarraituz, laguntza horiek lehentasunaren arabera sailkatzeko, eta deialdian esleitu diren kredituak agortu arte banatuko dira laguntzak, lehentasun-ordena horren arabera.\n1.– Eskaera bakarra aurkeztuko da proiektu bakoitzeko. Koordinazioko proiektuen kasuan, erakunde koordinatzaileak bidaliko du eskaera.\n2.– Agindu honekin lotutako eskaerak, errekerimenduak, jakinarazpenak, zuzenketak, justifikazioak eta gainerako kudeaketak baliabide elektronikoen bitartez egingo dira, hauek betez: 21/2012 Dekretua, otsailaren 21ekoa, Administrazio Elektronikoari buruzkoa (28. artikulua) (EHAA, 50. zk., 2012ko martxoaren 9koa); 39/2015 Legea, urriaren 1ekoa, Administrazio Publikoen Administrazio Prozedura Erkidearena (9., 10. eta 14. artikuluak); eta 2006ko otsailaren 9ko Ebazpena, Informatika eta Telekomunikazioetako zuzendariarena, zeinaren bidez E-Administraziorako Plataforma Teknologikoa –Platea– onartzen baita.\nEuskal Autonomia Erkidegoko Administrazio Publikoaren egoitza elektronikoan onartzen diren identifikazio eta sinadura elektronikoko bitartekoak hemen aurki daitezke: https://www.euskadi.eus/certificados-electronicos\nHalaber, elektronikoki izapidetu ahalko da ordezkari baten bitartez. Horretarako, ordezkaritza inskribatu behar da Eusko Jaurlaritzaren Ordezkarien Erregistroan: https://www.euskadi.eus/representantes\n3.– Euskal Autonomia Erkidegoko Administrazio Publikoaren egoitza elektronikoa erabiliko da eskaera hartu eta betetzeko, jarraian adierazitako helbideen bitartez:\n4.– Betetako eskaerak, erakunde eskatzailearen sinadura aitortuaz gain, 8.6 artikuluan adierazten den dokumentazioa ere barnean hartuko du, Administrazio Elektronikoari buruzko otsailaren 21eko 21/2012 Dekretua betez. Sinadura elektronikoaren data hartuko da aurkezpen-data gisa.\n5.– Erakundeek nahi duten hizkuntza ofizialean aurkeztu ahal izango dituzte eskaera eta aurkeztu beharreko gainerako dokumentazioa. Gainera, eskaeraren ondoriozko ekintzetan, eta prozedura osoan zehar, eskaera egin duen erakundeak aukeratutako hizkuntza bera erabiliko da, Euskararen Erabilera Normalizatzeko azaroaren 24ko 10/1982 Oinarrizko Legearen 5.2.a) eta 6.1 artikuluek zehazten dutena betez.\na) Ikerketa-proiektuaren memoria (I. eranskina), eredu normalizatuan, eta, hala badagokio, erakunde parte-hartzaile bakoitzaren informazioa (I-A eta I-B eranskinak). Ingelesez ere onartuko da proiektuaren memoria.\nb) Proposamenaren koordinatzaile gisa jarduten duten ikertzaile nagusien Curriculum Vitae Normalizatua (CVN), CVN editoretik (http://cvn.fecyt.es/editor) automatikoki sortua edo FECYTren CVN arauan ziurtatutako edozein erakundetik sortua. Sortzen ari diren taldeen modalitatearen kasuan, taldekide guztien CVNa ere aurkeztu beharko da.\nc) Proiektua proposatu duen ikertzaile-taldearen historia zientifiko eta teknikoaren memoria (II. eranskina), eredu normalizatuan, ohiko taldeen modalitatean bakarrik.\nd) Erakunde eskatzaile bakoitzaren erantzukizunpeko adierazpena (III. eranskina), legezko ordezkariak sinatuta.\n1.– Ikertzaile nagusia zer erakundetakoa den, haren Ikerketarako Etika Batzordearen txostena, beharrezkoa denean.\n2.– Euskal Biobankuaren ziurtagiria, non, proiektuan giza jatorria duten lagin biologikoak erabili behar badira, egiaztatuko baita ikertzaile nagusiak Biobankuari lagin biologikoak bildu edo lagatzea eskatu diola deialdi honetan eskatutako dirulaguntzaren xede izango den proiekturako.\nAtal honetan aipatzen diren dokumentuak erakunde onuradunen eskuetan geratuko dira, hargatik eragotzi gabe erakunde emaileak egin behar dituen egiaztatze-jarduerak edo kontroleko erakunde eskudunek egin behar dituzten egiaztapen eta kontrolak onartu behar izatea eta aipaturiko jarduerak burutu ahal izateko beharrezkoa den informazio guztia eman behar izatea.\n7.– Apartatu honetan adierazitako eredu normalizatu guztiak eskuragarri egongo dira Euskal Autonomia Erkidegoko Administrazio Publikoaren egoitza elektronikoan.\n8.– Laguntzak eskatzeko epea hilabetekoa izango da, ebazpena Euskal Herriko Agintaritzaren Aldizkarian argitaratu eta hurrengo egunetik hasita.\n1.– Dirulaguntzen eskaerako eremu guztiak beteta ez badaude, edo eskatzen den dokumentazio guztia ez badu, erakunde eskatzaileari hamar egun emango zaizkio hori zuzentzeko edo falta diren dokumentuak bidaltzeko, eta hala egiten ez badu eskaeran atzera egin duela ulertuko da. Administrazioak eskaera horri buruzko ebazpen bat emango du berariaz, eta ebazpenaren berri emango, Administrazio Publikoen Administrazio Prozedura Erkidearen urriaren 1eko 39/2015 Legearen 68. artikuluan xedatutakoaren arabera.\n2.– Baliabide elektronikoak erabiliko dira jakinarazpenak egiteko. Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bitartez egingo dira: https://www.euskadi.eus/micarpeta\n3.– Jakinarazpen-sistemari esker, jakinarazpenaren xede den egintza interesdunari zein egun eta ordutan jakinarazi zaion jakin eta ziurtatu ahal izango da, baita jakinarazpenean noiz sartzen den ikusi ere. Une horretan emango da jakinarazpena jasotakotzat. Eman dela ziurtatuta badago eta hamar eguneko epean interesduna ez bada jakinarazpenean sartzen, jakinarazpenari uko egin zaiola ulertuko da, eta izapidea burututzat emango da, prozedurari jarraituz, salbu eta, ofizioz edo hartzaileak eskatuta, edukian sartzeko ezintasun teknikoa edo materiala egiaztatzen denean.\n4.– Lankidetzan egin behar diren proiektuetan, egintza hori proiektuaren koordinatzaile lanetan diharduen erakundearekin egingo da.\n10. artikulua.– Eskaeren ebaluazioa eta hautaketa.\nOngi eta epearen barruan aurkeztutako edo zuzendutako eskaerak ebaluatzeko eta aukeratzeko, aurreko artikuluaren arabera, Balorazio Batzordea sortzen da, artikulu honen 1. apartatuan zehaztu den bezala.\na) Presidentea: Berrikuntza + Ikerketa + Osasuna Eusko Fundazioaren (BIOEF) I+G+B kudeaketako zuzendari eskuduna.\n– Osasun Sailaren ikerketa eta berrikuntza sanitarioko zuzendari eskuduna.\n– Osakidetzako Ospitale Arretaren Koordinaziorako zuzendariordea.\n– Eusko Jaurlaritzaren Ogasun eta Ekonomia Sailaren Kontrol Ekonomikoko Bulegoko zuzendaria.\n– EITB - Euskal Irrati Telebistako ordezkari bat.\n– COVID-19a pairatu duten gaixoen Euskadiko elkarteetako ordezkari bat.\nc) Idazkaria: BIOEFeko I+G laguntzen deialdiak kudeatzeko arduraduna.\nBatzordea gauzatu aurretik, Balorazio Batzordeko kideen izen-abizenak BIOEFen webgunean argitaratuko dira, eta Eusko Jaurlaritzaren Euskal Autonomia Erkidegoko Administrazio Publikoaren egoitza elektronikoko iragarki-taula elektronikoan ere bai.\na) Ikerketa-proiektuen kalitate zientifiko eta teknikoa, deialdi honen 10. artikuluaren 3 puntuan zehazten dena betez: gehienez 50 puntu (3. puntuan azaldutako kanpoko ebaluazio zientifikoan jasotako puntuazioa esleituko zaio).\nb) Proiektua zenbateraino egokitzen den lehentasunezko arlo eta ildoetara: gehienez 15 puntu. Puntu honetan aintzat hartuko da proiektuak oinarri hauen 1. artikuluan jaso diren deialdiaren gai eta xedeetarako egokiak izatea. Kontuan hartuko dira bereziki aurrez emaitza esperantzagarriak izan dituzten proiektuak. Gehienez 15 puntu.\nc) Proposamenak Euskal Osasun Sistemarako duen interesa: gehienez 35 puntu. Puntu honetan, hauek baloratuko dira:\n1.– Puntu honetan proiektuak hauetara egokitu behar du: Osasun Sailaren Marko Estrategikoa 2021-2024, Euskadiko Osasun Plana 2013-2020, Osasun arloko ikerketa eta berrikuntzarako estrategia 2020, Euskadiko Arreta Soziosanitarioaren Lehentasun Estrategikoak 2017-2020 eta Osakidetzaren erronkak eta proiektu estrategikoak 2017-2020. Hemen aurki daitezke dokumentuak: http://www.osakidetza.euskadi.eus/r85-ckpubl02/es/contenidos/informacion/publicaciones_informes_estudio/es_pub/publicaciones.html Gehienez 10 puntu.\n2.– Aintzat hartuko da puntu honetan osasun-arloko profesionalek proiektuen ikertzaile eta ikertzaile nagusi gisa parte hartzea; bereziki, jarduera asistentzialeko profesionalak ikertzaile nagusi gisa agertzea. Gehienez 10 puntu.\n3.– Zentro anitzeko proiektuei emango zaie lehentasuna. Zentro anitzeko proiektuak dira deialdi honen 2. artikuluan adierazitako erakunde onuradunen arteko biren edo gehiagoren parte hartzea dutenak, bereziki osasun-ikerketako bi zentro edo gehiago badira, ikerketa-alor beretan lan egiten duten ikertzaileen lankidetza dakartenak. Gehienez 10 puntu.\n4.– Bereziki baloratuko dira sortzen ari diren taldeek zuzendutako ikerketa-proiektuak. Gehienez 5 puntu.\n3.– Proiektuen ebaluazioa egin aurretik, Balorazio Batzordeak kanpoko ebaluatzaile independenteen laguntza eskatuko du. Ebaluatzaile horiek proiektuen kalitate zientifiko-teknikoari buruzko txostenak egin, eta alderdi hauek ebaluatu eta baloratuko dituzte:\nEbaluazio zientifiko-teknikoa irizpide hauen arabera egingo da:\na) Ikerketa-taldearen balorazioa, proiektuaren modalitatearen arabera:\n1.– Sortzen ari diren taldeen sustapen-modalitatea: ikertzaileen taldearen balorazio orokorra, kontuan hartuta taldearen osaeraren oreka, baterako lanak, taldean irekitako ikerketa-ildoak eta taldekideen osagarritasuna. Taldearen ikerketa-ibilbidearen eta haren potentzialaren balorazioa; ikerketa-proiektuen balorazioa; saiakuntza klinikoak; ikerketa-jarduerak zer ekarpen egiten dion Osasun Sistema Nazionalaren garapen klinikoari, asistentzialari edota teknologikoari; argitalpenak, patenteak eta jabetza industrialeko beste hainbat erregistro, ikerketa-taldeak eginak proiektuaren gaiarekin lotuta. Gehienez 18 puntu.\n2.– Ohiko taldeen modalitatea: ikerketa-proiektuen balorazioa; saiakuntza klinikoak; ikerketa-jarduerak zer ekarpen egiten dion Osasun Sistema Nazionalaren garapen klinikoari, asistentzialari edota teknologikoari; argitalpenak, patenteak eta jabetza industrialeko beste hainbat erregistro, ikertzaile nagusiak eginak edo ikerketa-taldearen historian egin direnak proiektuaren gaiarekin lotuta. Orobat baloratuko da ikerketa-taldea zenbateraino egokitzen zaion proiektuari. Gehienez 18 puntu.\nb) Proiektuaren balorazio zientifiko-teknikoa: ikertzaileen taldeak gaiari buruz duen ezagutza-mailaren eta hipotesiaren balorazioa. Proiektuaren helburuen garrantzi zientifiko-sanitarioa. Proposamenaren bideragarritasuna eta arriskuak. Analisi metodologikoa eta lan-egitasmoa. Genero-ikuspegia proiektuan integratu den ere aintzat hartuko da. Gehienez 27 puntu.\nProiektuaren balorazio zientifikoan 15 puntu edo gehiago lortzen ez dituzten proiektuak ez-finantzagarritzat joko ditu Balorazio Batzordeak.\nModalitate bakoitzean egindako ebaluazio zientifiko-tekniko horren emaitza izango da Balorazio Batzordeak hartuko duena, agindu honen 10. artikuluko 2.a) puntuan adierazitako balorazio-irizpideari dagokionez.\n4.– Balorazio Batzordeak honako hau hartuko du kontuan laguntzen zenbatekoa kalkulatzeko: aurkeztutako aurrekontua, deialdia finantzatzeko dauden baliabide ekonomikoak, eta aurkeztutako aurrekontua egokia den lortu nahi diren helburuentzat, kanpoko ebaluatzaile independenteek egindako txosteneko oharrak kontuan hartuta eta 7. artikuluan bildutakoa aplikatuta.\n5.– Emandako zenbatekoek eskatutako zenbateko osoa edo haren zati bat estali ahal izango dute, eta ez dute inola ere gaindituko dirulaguntzaren xedearen kostu erreala, baterako finantzaketa ere kontuan hartuta, halakorik izanez gero.\n11. artikulua.– Ebazpena, jakinarazpena eta errekurtsoak.\n2.– Ebazpenean adieraziko da laguntza emango den ala ez; laguntza emanez gero, ebazpenean zehaztuko dira erakunde onuraduna, dirulaguntza jasoko duen laguntza eta emandako dirulaguntzaren zenbatekoa, urtez urte nola banatuko den adierazita. Laguntza eman ezean, arrazoiak zehaztuko dira.\n3.– Emango den ebazpena Euskal Herriko Agintaritzaren Aldizkarian jakinaraziko da, gehienez sei hilabeteko epean, agindu hau argitaratu eta hurrengo egunetik hasita. Epea igarotakoan ebazpenik argitaratu ez bada, eskatzaileek eskaera ezetsitzat eman ahal izango dute, bat etorriz Dirulaguntzei buruzko azaroaren 17ko 38/2003 Lege Orokorraren 25.5 artikuluarekin eta Administrazio Publikoen Administrazio Prozedura Erkidearen urriaren 1eko 39/2015 Legearen 21. eta 25.1.a) artikuluekin.\n4.– Ebazpenak ez dio amaiera ematen administrazio-bideari, eta, haren aurka, erakunde eskatzaileek gora jotzeko errekurtsoa aurkeztu ahal izango diote Osasuneko sailburuari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik hasita, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluak betez.\n5.– Ebazpena Euskal Herriko Agintaritzaren Aldizkarian argitaratu eta 15 egun balioduneko epean, erakundeek hari uko egin nahi diotela adierazi ahal izango dute berariaz. Epe horretan ez bada adierazten laguntzari uko egingo zaiola, deialdiaren ondorioetarako, laguntza onartu dela ulertuko da.\na) Dirulaguntza xede zehatzerako eta eman de kontzeptuetarako erabiltzea.\nc) Deialdiaren organo kudeatzaileari eskaeran adierazitako datuetan edo egoeretan egon diren aldaketak jakinaraztea, haiek gertatu eta hilabeteko epean gehienez.\nd) Laguntza-eskaerari dagokionez egin nahi den aldaketa oro aurretik eta arrazoituta eskatu beharko zaio deialdiaren organo kudeatzaileari. Deialdi honen ondorioetarako, laguntza-eskaeran aurreikusitako kontzeptuen gastu-desbideratzeak ez dira aldaketatzat jotzen, baldin eta % 20 gainditzen ez badute.\ne) Gainera, erakunde onuradunek proiektuen finantzaketa publikoa dela ezagutarazteko neurriak hartu beharko dituzte, EITB Maratoia ezagutzera emateko edozein ekitalditan parte hartuta. Beraz, ikerketaren ondorioz aterako diren argitalpen, tesi, karrera-amaierako proiektu eta kongresuetarako komunikazio guztietan, EITB Maratoia aipatu beharko da finantzaketa-iturri gisa.\nf) Erakunde onuradunek behar bezala ikuskatuta izan behar dituzte kontabilitate-liburuak, bideratutako erregistroak eta gainerako dokumentuak, kasu bakoitzean onuradunari aplikatu behar zaizkion merkataritzako eta sektoreko legeek ezarritakoaren arabera, egiaztatze- eta kontrol-ahalmenak behar bezala gauzatzen direla bermatzeko.\nh) Erakunde onuradunak memoria ekonomikoan datozen gastuen jatorrizko fakturak eta justifikazio-agiriak gordeko ditu nahitaez 5 urtez.\n13. artikulua.– Laguntzen ordainketa eta kudeaketa.\n2.– Laguntzaren organo kudeatzaileak berehala transferituko die dirulaguntzaren onuradun diren erakundeei laguntzaren lehenengo urteari dagokion zenbatekoa.\n3.– Gainerako urteei dagokien dirua osasun-ikerketaren arloan eskudun den zuzendaritzak memoria zientifikoa onartu eta proiektuan sortutako gastuak dokumentu bidez justifikatu ondoren jasoko da (IV. eta V. eranskinak).\n4.– Erakunde onuradunek memoria zientifiko eta ekonomikoak bidaliko dizkiote laguntzaren organo kudeatzaileari, zeinak, osasun-ikerketaren arloan eskudun den zuzendaritzaren oniritzia duenean, gainerako urtekoen finantzaketa gaituko baitu.\n5.– Erakunde onuradunak egiaztatzen badu finantzatutako laguntza ezin dela burutu arrazoi justifikatuak direla medio, berehala emango dio horren berri laguntzaren organo kudeatzaileari, eta proiektuaren garapen zientifikoaren eta balantze ekonomikoaren egoerari buruzko txostena ere bidaliko dio.\nLaguntzaren organo kudeatzaileak espedientea aztertuko du, eta Osasuneko sailburuordeari proposatuko dio laguntza likidatzeko ebazpena onar dezala, eta, hala badagokio, itzuli beharreko zenbatekoak zehaztuko ditu.\n6.– Komenigarria iruditzen zaionean, laguntzaren organo kudeatzaileak informazio osagarria aurkezteko eska dezake, proiektua nola doan jakiteko.\n1.– Erakunde onuradunak urtero arrazoitu beharko du burututako lana eta laguntza zertarako erabili duen, eta horretarako dokumentu hauek aurkeztuko dizkio organo kudeatzaileari:\na) Justifikazio-memoria zientifikoa, IV. eranskineko eskemaren arabera egina. Memoria zientifikoak proiektuaren garapen-egoera, burututako jarduerak eta lortutako helburu partzialak azalduko ditu, eta exekuzio ekonomikoaren laburpena ere bilduko du. Ikertzaile nagusiak sinatu beharko du memoria, edo proiektuaren koordinatzaileak, proiektua koordinatua bada.\nb) Erakunde parte hartzaile bakoitzaren justifikazio-memoria ekonomikoa (Excel), erakunde onuradun bakoitzaren legezko ordezkariak sinatua (V. eranskina). Memoria ekonomikoarekin batera aurkeztuko dira ordaindutako fakturen kopiak, justifikazio aldian zehar egindako gastuak dokumentatzen dituztenak. Erakunde onuradunek jatorrizko fakturak gordeko dituzte, justifikazio-epetik hasita bost urtez gehienez, eta laguntzaren organo kudeatzaileak nahi duenean egiaztatu ahal izango ditu.\n3.– Azken memoriarekin batera, hala dagokionean, ikerketaren emaitzen ondoriozko argitalpen, tesi, karrera-amaierako proiektu eta kongresuetarako jakinarazpenen kopia bana aurkeztuko da.\n4.– Urte anitzeko ekintzek finantzaketa jasotzen jarrai dezaten, ezinbestekoa izango da jarraipen-memoria zientifiko eta teknikoen ebaluazioak aldekoak izatea, halako memoriak aurkeztu behar direnean.\n15. artikulua.– Dirulaguntzaren baldintzen aldaketa.\n1.– Laguntza emateko kontuan hartu diren baldintzetan aldaketarik egonez gero (baldin eta laguntzaren xedea bete bada) eta, hala dagokionean, beste erakunde publiko edo pribatu batzuek emandako dirulaguntzak edo laguntzak eskuratuz gero, baliteke laguntzaren zenbatekoa aldatzea. Ondorio horietarako, laguntzaren organo kudeatzaileak izango du zenbatekoa murrizteko espedientea hasteko eta tramitatzeko eskumena, eta Osasuneko sailburuordeak, berriz, haren gaineko ebazpena ematekoa.\n2.– Proiektua burutzen den bitartean beharrezkotzat jotzen bada hainbat gasturen zenbateko partzialak aldatzea –betiere laguntzaren zenbateko osoa gainditu gabe–, aurretiazko eskaera idatzi eta arrazoitua aurkeztu beharko du proiektuaren ikertzaile nagusiak, erakunde onuradunaren legezko ordezkariaren oniritziarekin.\n3.– Proiektuaren bukaera erakunde onuradunaren errua ez den eta dagokion bezala justifikatutako arrazoiren batengatik atzeratzen bada, eta eskaera idatzia aurkezten bada –epe berria zehaztuta– proiektua burutzeko epea bukatu aurretik, Osasuneko sailburuordeak proiektua bukatzeko epea luzatu ahalko du.\nDeialdi honen ondorioetarako, laguntza-eskaeran aurreikusitako kontzeptuen gastu-desbideratzeak ez dira aldaketatzat jotzen, baldin eta % 20 gainditzen ez badute.\n16. artikulua.– Ez-betetzeak eta dirua itzultzea.\n1.– Betebeharrak betetzen ez dituen erakunde onuradunak eman zaion laguntza jasotzeko eskubidea galduko du. Eskubidea galdu duela adieraziz gero, jaso dituen zenbatekoak itzuli beharko dizkio Euskal Autonomia Erkidegoko Diruzaintza Nagusiari, baita berandutze-interesak ere, ordainketa egin zenetik dirua itzuli beharra adostu den arte sortutakoak.\n2.– Agindu honen 12. artikuluan aipatzen den betebeharren bat betetzen ez bada, dirua itzuli beharko da. Aginduan aurreikusita ez dauden kasuetan, lege hauetan jasotakoa aplikatuko da: Euskadiko Ogasun Nagusiaren Antolarauei buruzko Legearen testu bateginaren 53.1 eta 53.2 artikuluak; eta Dirulaguntzei buruzko azaroaren 17ko 38/2003 Lege Orokorraren 37.1 artikulua (Dirulaguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuaren 91.etik 93.era bitarteko artikuluetan garatutakoa).\n3.– Agindu honen 5. artikuluan zehaztutakoaren arabera, emandako laguntzak, beste dirulaguntza, diru-sarrera edo baliabideekin batera edo bakarrik, diruz lagundutako proiektuaren kostua gainditzen duenean ere itzuli beharko da laguntza. Kasu horretan, proiektuaren kostuarekiko gehiegizko zenbatekoa itzuli beharko da, gehi dagokion berandutze-interesa.\n4.– Dirulaguntza emateko aintzat hartu diren baldintzak aldatuz gero, 15. artikuluaren arabera, diruaren zati bat itzuli beharko da, baldin eta erakunde onuradunak lortutako betetze-maila erabateko betetze-mailatik oso hurbil badago eta erakundeak bere konpromisoak betetzera zuzendutako jarduera nabaria egiaztatzen badu. Aldaketak ezingo du berekin ekarri jarduerak lotura galtzea 1. artikuluan jasotako deialdiaren xedearekin, ezta proiektuaren xedea bukatu gabe uztea ere.\nKasu horretan, laguntzari esleitutako zenbatekoa gainditzen duen gehiegizko zenbatekoa itzuli beharko da, haren aldaketa-ebazpenaren arabera, zeina eskaerak baloratzeko 10. artikuluko irizpideetan oinarrituko baita.\n5.– Osasuneko sailburuordeak hasi eta ebatziko du dirua itzultzeko prozedura, aurretik beharrezkoak diren prozesuko izapideak eginda. Hain zuzen ere, abenduaren 17ko 698/1991 Dekretuaren arabera izapidetuko da prozedura (698/1991 Dekretua, Euskal Autonomia Erkidegoko aurrekontu orokorren kontura ematen diren dirulaguntzen bermeen eta itzulketen erregimen orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, erregimena eta betebeharrak ezartzen dituena).\nDatu pertsonalen babeserako araudian xedatutakoa betez (2016/679 (EB) Erregelamendua, Europako Parlamentuaren eta Kontseiluarena, 2016ko apirilaren 27koa, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena eta 95/46/EE Zuzentaraua indargabetzen duena; eta 3/2018 Lege Organikoa, abenduaren 5ekoa, Datu Pertsonalak Babestekoa eta Eskubide Digitalak Bermatzekoa), deialdi honetan emandako datu pertsonalak Berrikuntza + Ikerketa + Osasuna Eusko Fundazioak (BIOEF) tratatuko ditu:\na) Dirulaguntzei buruzko azaroaren 17ko 38/2003 Lege Orokorrak biltzen duen lege-betebeharraren arabera tratatuko dira, egiaztatzeko ea betetzen diren dirulaguntza ematea edo jasotzea baldintzatuko duten betekizunak eta xedearen betetze-maila.\nb) Proiektuak baloratzeko, kudeatzeko, administratzeko eta kontrolatzeko eta haietan parte hartzeko tratatuko dira datu pertsonalak, deialdi honetan jasotako oinarrien arabera.\nc) Deialdia indarrean dagoen bitartean tratatuko dira datu pertsonalak, proiektua amaitu arte. Behin amaituta, legez ezartzen diren epeetan bakarrik gordeko dira.\nd) Datuak babesteko ordezkaria. BIOEFek datuak babesteko ordezkari bat du, araudia betez, eta harekin harremanetan jarri ahal izango da helbide honetan: dpd@bioef.eus\ne) Kontrol Agintaritzan erreklamazioak jartzeko aukera: Datuak Babesteko Euskal Bulegoan (www.avpd.euskadi.eus) aurkez dezakezu erreklamazioa, uste baduzu tratamendua ez dela indarrean dagoen araudiaren arabera egin.\nf) Deialdi honetako parte-hartzaileek une oro jakin ahal izango dute BIOEFek beren zein datu pertsonal erabiltzen dituen, eta araudiaren arabera dagozkien eskubideak egikaritu ahal izango dituzte helbide honetan: Berrikuntza + Ikerketa + Osasuna Eusko Fundazioa (BIOEF), BEC Dorrea (Bilbao Exhibition Centre) - Azkue Erronda 1, 48902 (Barakaldo), edo dpd@bioef.eus helbidean. Are zehatzago, eskubide hauek egikaritu ahal izango dituzte:\n– Datuetara irispidea izateko eskubidea: tratatuko diren datu pertsonalen inguruko informazioa ezagutu eta eskuratzea ahalbidetzen du.\n– Ezerezteko eskubidea: tratamenduaren xede diren datuak ezabatzea ahalbidetzen du, kontratua betearazteko beharrezkoak izateari uzten diotenean.\n– Aurka egiteko eskubidea: datu pertsonalak ez tratatzeko edo tratatzeari uzteko eskubidea, arrazoi legitimorik ez bada edo erreklamazioak jartzeko edo haietatik defendatzeko ez bada; halakoetan, epe batez blokeatuko ditugu datuak, lege-betebeharrek irauten duten bitartean.\n– Tratamendua mugatzeko eskubidea: zenbait egoeratan, interesdunek euren datuen tratamendua mugatzea eska dezakete. Kasu horretan, erreklamazioak jartzeko edo haietatik defendatzeko bakarrik gordeko dira.\n– Banakako erabaki automatizatuen xede ez izateko eskubidea (profilak egiteko ere ez): ondorioak izan ditzaketen edo eragin handia izan dezaketen tratamendu automatizatuetan oinarritutako erabakien xede ez izateko eskubidea.\n– Datuen eramangarritasun-eskubidea. Legez ezarritako egoeretan eta teknikoki posible denean.\nAgindu honek amaiera ematen dio administrazio-bideari eta, beronen aurka, interesdunek aukerako berraztertze-errekurtsoa aurkeztu ahal izango diote Osasuneko sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; edo bestela, zuzenean administrazioarekiko auzi-errekurtsoa aurkez dezakete Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua aipatutako aldizkari ofizialean argitaratu eta hurrengo egunetik aurrera.\nAgindu honetan aipatzen diren dirulaguntzak jarraian adierazitako lege-testuetan xedatutakoaren araberakoak dira: 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena; Euskadiko Ogasun Nagusiaren Antolarauei buruzko Legearen testu bateginaren VI. titulua eta VI. tituluko III. kapitulua (azaroaren 11ko 1/1997 Legegintzako Dekretuaren bidez onartutako testu bategina); eta Dirulaguntzei buruzko 38/2003 Lege Orokorrean eta haren erregelamendua onartzen duen 887/2006 Errege Dekretuan jasotako oinarrizko araudia.


Babes zaitez Ternua etxearen gizonentzako Kimo Lite jaka jasangarriarekin. Arropa berritzailea da, prestazio handikoa eta egun hotz eta haizetsuetarako bikaina, bere hiru ehun konbinatuei esker. Balioaniztuna, epela eta oso arina da, eta ehun birziklatuekin egina dago (BLUESIGN). Kanpoaldean erabilitako bi MICROSHELL ehunei esker (soila eta ripstop erakoa), haizetik babesten du, uraren kontrakoa da (PFCrik gabeko DWR tratamendua) eta urraduraren kontrako erresistentzia ematen du bularraldean eta sorbaldaldeetan. Barruko forruak, aldiz, WARMSHELL BREATHE ehunarekin egina dagoenez, beroa isolatu, eta hezetasuna kontrolatzen du. Bikaina da kanpoko geruza gisa erabiltzeko, edo bigarren geruza bero gisa, gainean babes-geruza bat jantzita; gainera, trinkogarria da, erraz eramateko. Jantzi honen diseinu ergonomikoak eta kanpoko ehun bielastikoak edozein jardueratarako aparteko erosotasuna eta mugimendu-askatasuna ematen dute. Kanpoaldeak nylona du (20D eta 39 g/m2), erabili aurretik birziklatutakoa. Barnealdeak, aldiz, erabili ondoren birziklatutako poliesterra du, eta isolatzailea da.\nJaka tekniko balioaniztuna, isolatzailea, epela, haize-babesgarria, arina eta trinkogarria. Jantzi osoa ehun birziklatuekin egina dago. Kanpoaldean erabilitako bi MICROSHELL ehunei esker (soila eta ripstop erakoa), haizetik babesten du, ondo jasaten du ura eta urraduraren kontrako erresistentzia ematen du. Barruko forruak, aldiz, WARMSHELL BREATHE ehunez egina dagoenez, beroa isolatu, eta hezetasuna kontrolatzen du. Hiru ehunak nahastuta, jantzi berritzaile bat lortu dugu, prestazio handikoa. Bereziki egun fresko eta haizetsuetan erabiltzeko egokia da. - Kanpoko geruza gisa erabil daiteke, baita bigarren geruza epel gisa ere, gainean babes-geruza bat jantzita. - Diseinu ergonomikoak eta kanpoko ehun bielastikoak mendiko hainbat jardueratarako aparteko erosotasuna eta mugimendu-askatasuna ematen dute. - Bi patrika eskuetarako, eta bat bularraldean. - Barrenak esku batekin egokitu daitezke. - Barruko forruak bakterioen aurkako POLYGIENE(R) tratamendua dauka. Usain txarrak eragozten ditu. - Jaka oso konprimagarria, bere poltsan erraz eraman ahal izateko. - Kanpoaldean Nylon 20D ehuna dauka (39 g/m2), erabili aurretik birziklatua. - Barrualdeko ehuna isolatzailea da, erabili ondoren birziklatutako poliesterrarekin egina. - Uraren kontrako PFCrik gabeko tratamendua (DWR). - Erabilitako ehunek BLUESIGN(R) ziurtagiria daukate.


Euskal oasia | Iritzia | Berria\nDuela gutxi arte euskal oasia aipatzen zenean, Espainiako bigarren errepublikan hasi eta hurrengo urteetan gure artean bizitakoa izaten zen hizpide, gerra eta gerraostea barne. Batzuek EAJ eta karlisten arteko estatutu saiakera aipatzen dute, Indalecio Prietok ironikoki Gibraltar batikanista gisa bataiatu zuen hura lortzeko ahalegina, hain zuzen. Gerra garaian Jose Antonio Agirreren lehendakaritzapean frankistek okupatu gabeko euskal lurretan izandako jarduna eta giroa azpimarratzen dute beste askok, oso ezberdina beste toki batzuetan gertatzen ari zenarekiko. Azkenik, gerraosteko erbesteratuen antolaketa eta Agirreren Jaurlaritzaren gidaritza eta kanpo harremanetarako gaitasuna ere aipatu izan da oasi horren adibide. Hainbaten ustez ia-ia estatu izaera gauzatzea lortu zen urte korapilatsu haietan, baina EAJk huts egin zuen lortutakoari muzin egiten, Municheko Kontuberniotik aurrera batez ere. Kepa Anabitarteren iritzia da azken hau, kontuan hartzekoa, nahiz eta ez dudan bat egiten.\nEgiaren izenean, euskal oasiaren lehen aipamenak lehenagokoak dira. Juan Mañe y Flaque (1823-1901) gogoratu behar da nahitaez, euskaldunon adiskide eta miresle eta El Oasis: Viaje al país de los fueros lan handiaren idazle eta kazetari katalana. Baina, aurrekariak aurrekari, ukaezina da orain arte euskal oasia gorago aipatutakoa izan dela gure artean batez ere, besteak beste Jose Luis de la Granja eta enparauen lanari esker. Orain arte.\nOrain, Hegoaldeko hiru lurraldetako erkidegoan ustez bizi den ongizate-egoera goraipatzeko erabiltzen da metafora zaharra. Edo hobeto esanda, egoera hori ukatzeko. Bitxia baita gertatzen ari dena: egon egongo da, baina ez dut aurkitu agintari jelkide bat gure egoera oasi gisa deskribatzen ari den aipamenik. Horren parean, eguneroko ogia da alde guztietatik euskal oasia aipatzea, baina euskal oasia ukatzeko. Izan daiteke Vocentoko egunkarien editorial bat, Podemosen prentsa-oharra, ezker abertzaleko norbaiten txioa, PPko legebiltzarkide baten adierazpena edo sindikatu baten pankarta. Izan daiteke ustelkeria kasu bat edo lantegi baten itxiera. Mezua garbia da: ez dago euskal oasirik. Arrazoi borobil eta eraginkorra, parean aurkitzen badute benetan oasi urtsu, zarbatsu eta emankor batean bizi garela dioenik. Bestela, ahitzen ari den leloa.\nBaina kontuz. Horrek guztiak ez du esan nahi autokonplazentziaren bekatuan erortzen ez direnik gure erkidegoko agintariak. Euskadilandia deitu zion beti dena ondo doanaren irudia eman nahi horri Eugenio Ibarzabalek Hermes aldizkarian, eta ez du ematen ez idazlea, eta ez aldizkaria oso susmagarriak direnik. Halaber, Deustuko Unibertsitateko irakasleak diren Iñigo Calvok eta Felix Arrietak berriki argiratutako artikuluetan ere garbi gaztigatu digute autokonplazientzian eta autokritika ezean erortzeak duen arriskuaz. Gure agintariek kontuan hartu beharko lituzkete irakasleon iritziak, batez ere konparazioak egiteko marko berri eta ausartagoak proposatzen dituztenean.\nAgintean dagoenak beti izaten du egoera den baino politago marrazteko joera. Oposizioan dagoenak berriz sarri puztu ohi ditu gabezia eta arazoak. Ez oasirik ez Euskadilandia, gurean ez dago horrelakorik. Baina iruditzen zait, bekatuak bekatu, batzuek gehiago lortu dutela gizarteak bizi duen benetako egoera irakurtzea. Ez da erraza autokonplazientziaren eta autoestimuaren arteko mugak ezartzea, baina iruditzen zait sarri lehenengoa higatzeaz gain (edo higatu beharrean) bigarrena higatzen dutela hainbat oposizio moldek. Eta autoestimurik gabeko gizarte eta herriek aurrera egiterik nekez dutenez, autoestimua bermatzen dietenen aldeko hautua egin ohi dute herritarrek. Gehiegikeriak gehiegikeria.


Iker Arozena, luzera-jauziko atleta: “Emaitza onak eskuratzeko gogor lan egiteaz gain, esperantza izatea garrantzitsua da” – Irunero\nIker Arozenak urrezko domina eskuratu zuen martxoaren 2an Madrilgo Gallur pistetan izandako Espainiako Pista Estaliko Txapelketako Luzera Jauziko modalitatean Sub20 kategorian. Garaipenak Castellonen apirilean antolatutako kontzentrazioan Espainia mailako atleta onenekin parte hartzeko aukera emateaz gain, Europako Txapelketara begira jarri du Bidasoa Atletiko Taldeko atleta gaztea.\nCastellonen izandako kontzentraziotik iritsi berri zara ez?\nBai, atletismorako entrenatzeko joan naiz, zehazki, luzera jauzia eta Espainiako Selekzioarekin kontzentrazioa izan dugu bertan. 20 urte azpiko atletez gain, 23 urtetik beherakoekin egon gara ere, orokorrean, Espainia mailako atleta onenekin eta esperientzia oso ona izan da.\nIrunen entrenatzen ari zarela Castellonera joateko aukera izateak pertsonalki zer esaten dizu?\nKirolari dagokionez hobetzen ari naizela eta pixkanaka kirolari handien lehian murgiltzen ari naizela.\nZergatik deitu zizuten Espainiako selekzioarekin sailkatze proba horiek egiteko?\nMartxoaren 2an Espainiako Pista Estaliko Txapelketan parte hartu eta nire kategorian irabazle izan nintzen, beraz, horregatik kontzentrazio honetan parte hartzeko deitu nautela uste dut.\n“Europako Txapelketarako marka minimoa lortzen saiatuko naiz”\nAzkenean garaipena lortu bazenuen ere, martxoaren 2ko txapelketan ez zinen oso ondo hasi ezta?\nEgia da, hirugarren saltoan 6,78ko marka egin nuen, baina, azkeneko hiru saltoetan 7 metrotik gorako saltoak egitea lortu nuen. Motibazio handiagoa nuenez, hobeto egin nuen korrika eta saltoan ere emaitza hobeak lortu nituen.\nMarka pertsonala hobetzeaz gain, klubeko errekor berria ezarri zenuen?\nBai, hiru marka pertsonal egin nituen, nahiz eta lasterketa horretan horrelako lorpenik espero ez nuen.\nNola lortzen da egun batetik bestera horrelako marka bat?\nEgia esan, ez dakit nola egiten den. Nik uste dut emaitza onak eskuratzeko gogor lan egiteaz gain, esperantza izatea garrantzitsua da.\nZeintzuk dira hurrengo txapelketa data garrantzitsuak?\nUdako Espainiako Txapelketa uztailaren 6ean izango dela uste dut eta Suedian, Borasen zehazki, egingo den Europako Txapelketarako marka minimoa lortzen saiatuko naiz.\nAurretik Europako Txapelketaren batean parte hartu duzu?\nEz, beraz, maila horretako txapelketa batean parte hartzeko motibazioa handiagoa da oraindik.\nNolakoak dira entrenamenduetan txapelketak prestatzeko egiten dituzuen ariketak?\nAstean lau egunetan entrenamenduak dauzkat. Astean bi egunetan gimnasioko ariketak eta serieak tartekatzen ditut, baina, hortaz gain, teknika lantzeko saioak egiten ditugu ere.\nLuzera jauzian aritzeko, zer da gehien landu behar dena?\nGuztia landu behar da, bestela, ondo salto egiteko ohitura lortu behar da eta horretarako asko entrenatzea beharrezkoa da.\nAbiaduraz gain, teknika kontrola garrantzitsua da?\nBai, teknika hain zuzen ere kontuan izan beharreko puntu garrantzitsuenetako bat da.\nPosted in KirolakTagged Atletismo, BAT, Espainiako Txapelketa, irun, irunero, kirolak, Luzera-jauzia


Beste Bergarak | Bizigiro | Berria\nEuropako Fisika Elkarteak leku historiko izendatu berri du Bergara herria, Elhuyar anaiek han aurkitu zutelako wolframa, 1783an. Gipuzkoako herri horrekin batera, beste ia 50 lekuk dute ohore hori. Zeintzuk dira, ordea?\nBartzelonako Fabra behatokia. BERRIA Tamaina handiagoan ikusi\n«Eureka, aurkitu dut!». Horra, zientziaren folklorearen arabera, aurkikuntza bat egiten denean oihukatu behar dena. Sirakusan (Sizilia; orduan Grezia, gaur Italia) egin zuen oihu hori Arkimedesek bainuontzian, kondairaren arabera. Bergaran ere (Gipuzkoa), egin zuten eureka aldarri Fausto eta Juan Jose Elhuyar anaiek, lehenbiziko aldiz 1783an wolframa isolatzea lortu zutenean. Aurkikuntza harengatik, Bergarari leku historikoaren izendapena eman zion urriaren 20an Europako Fisika Elkarteak (EPS). Izendapen horren bidez, zientziarentzat mugarri izan diren lekuen zerrendan sartu da Bergara. Baina zeintzuk dira eureka oihua entzun duten beste tokiak? Hona adibide batzuk.\n1.BELGIKA:BRUSELAKO METROPOLE HOTELA\nLehen Solvay Konferentzia historiko bat egin zuten Metropole hotelean, 1911ko urriaren 30etik azaroaren 3ra. Erradiazioa eta kuanta izan zen bilkuraren leloa. Izan ere, hor ezarri zen fisika klasikoaren eta fisika kuantikoaren arteko dibortzioa. Hendrik A. Lorentz presidente aritu zen, eta parte hartzaileen artean zeuden Albert Einstein gaztea (32 urte) eta Marie Curie eta Henri Poincare. Geroztik, 27 Solvay konferentzia egin dira, azkena iaz.\n2.FRANTZIA: CURIE INSTITUTUA\nMarie Curiek eta haren senar Pierre Curiek erradiazioaren eta haren aplikazioen inguruko ikerketak egin zitzaten eraiki zuten Radioaren Institutua, Parisen, 1914an. Marie Curie izan zen lehen zuzendaria, eta, I. Mundu Gerraren ondoren, ia 40 ikertzaile aritu ziren lanean han. Aurkikuntza asko egin zituzten 1920tik aurrera: alfa izpien espektroaren egitura topatu zuen han Salomon Rosenblumek, 1929. urtean. Material arrunt bat erradioaktibo bihur daitekeela ikusi zuten han Irene (Marie Curien alaba) eta Frederic Joliot-Curiek 1934an, eta Nobel saria jaso zuten horrengatik. Horrez gain, frantzio elementua aurkitu zuen han Marguerite Pereyk, 1939. urtean.\nGaur, minbiziaren inguruko ikerketan egiten dute lan Curie institutuan.\n3. FRANTZIA: KOSMIKOEN ATERPEA\nAlpeetan, 3.613 metroko altueran, Chamonix gaineko glaziarren inguruan, laborategi bat eraiki zuen 1943. urtean CNRS ikerketa institutuak. Han, 1946tik 1955era, erradiazio kosmikoa ikertu zuten. Lan epiko samarra izan zen, gailu astunak glaziarraren gainetik garraiatu behar izan baitzituzten zientzialariek. Espektrometro kosmikoa babestu zuen etxola abandonaturik dago gaur, baina ondoan dago alpinistek erabiltzen duten Kosmikoen Aterpe modernoa.\n4.ALEMANIA: WUERZBURGEKO FISIKA INSTITUTU OHIA\nWilhelm Conrad Roentgen fisika irakasleak han aurkitu zituen X izpiak, 1895eko azaroaren 8an. X izena eman zien izpiei, erradiazio mota ezezaguna zelako. Fisikako Nobel saria eman zioten horregatik, 1901. urtean. Haren laborategia gorde dute, garai hartako tresna eta agiri originalekin.\n5. ITALIA: ARCETRIKO MUINOA\nMendixka horretan garrantzi historiko handiko hainbat eraikin daude; esaterako, Il Gioiello etxea, zeinean Galileo Galileik bere bizitzaren azken urteak (1631-1642) pasatu zituen idazten. Han daude Astrofisika Behatokia, 1872an eraikia, Optikako Institutu Nazionala, eta Fisika Institutu ohia. Azken horretan idatzi zuen Enrico Fermi fisikariak bere lan nagusia, 1926an.\n6. ITALIA: VESUVIOKO BEHATOKIA\nSumendiak ikertzeko munduko lehen gunea izan zen Vesuvioko Behatokia. 1841. urtean eraiki zuten, Vesuvio sumendiko kraterretik bi kilometrora. Gaur, erakundearen egoitza Napoli hirian dago, eta behatokia izan zena sumendien fenomenoa azaltzeko museo bat da.\n7. KATALUNIA: FABRA BEHATOKIA\n1904. urtean zabaldu zuten Bartzelonako eraikin modernista. Horko Maihlat teleskopioarekin, Saturnoko Titan ilargiak atmosfera zuela deskubritu zuen Josep Comas behatokiko zuzendariak, 1907. urte inguruan.\n8. DANIMARKA: NIELS BOHR INSTITUTUA\nUrte luzez, laborategi txiki batean aritu zen lanean Niels Bohr fisikaria, Kopenhageko Unibertsitatean. Baina 1921. urtean, bere institutu propioa eman zioten. Han landu zuen atomoaren eredu ezaguna, gero Rutherford-Bohren eredua deituko zena, eta gaur ere irakaskuntzan erabiltzen dena, sinplea eta oso grafikoa delako: nukleoa erdian, eta haren orbitan elektroiak biraka. «Hemen ezarri zituzten fisika atomikoaren eta fisika modernoaren oinarriak», adierazi zuen Europako Fisika Elkarteak lekua izendatzeko ekitaldian.\n9. PORTUGAL: COIMBRAKO UNIBERTSITATEKO FISIKA KABINETE ZAHARRA\nJesuiten lehen eskola 1542. urtean sortu zuten, Coimbrako Unibertsitatean. Baina, XVIII. mendean, Portugalgo gobernu ilustratuak kanporatu egin zituen jesuitak, eta orduan filosofia eta matematika fakultateak jarri zituzten eraikinean. Kabinete Zaharrak XVIII. eta XIX. mendeetako zientzia eta didaktika tresna bilduma bikaina dauka ikusgai.\n10. SUEDIA: UDMANSKA ETXEA\nLise Meitner zientzialari austriar juduak babesa hartu zuen Goteborgen, Suediako hiririk handienetatik bigarrenean, 1938an, naziengandik ihesi, Alemaniak Austria bereganatu zuenean. Han ulertu zuen badagoela atomoaren nukleoa zatitzerik. Fisio atomikoa posible egin zuen Meitnerren lanak, eta hortik eratorritako energia nuklearra eta bonba atomikoa. Nobel saria, ordea, Meitnerren taldeko Otto Hahni eman zioten.\n11. SUEDIA: HVEN UHARTEA\nDanimarka eta Suedia arteko Oresund itsasarteko Hven uhartean, XVI. mendeko behatoki astronomikorik aurreratuena eraiki zuen Tycho Brahe astronomoak.\n12. SUITZA: EINSTEINEN ETXEA\nAlbert Einsteinek Bernan 1903tik 1905era bizitoki izan zuen etxea leku historiko izendatu zuen Europako Fisika Elkarteak 2015ean. Orduan idatzi zituen Einsteinek fisika modernoa eratzeko ezinbestekoak izan ziren lau artikuluak, urte miresgarria deitutakoan (1905) argitaraturikoak.\n13. INGALATERRA: ERRESUMA BATUKO FISIKA LABORATEGI NAZIONALA\nMunduko lehen erloju atomiko praktikoa Londrestik gertuko Teddington hiriko laborategian eraiki zuten Louis Essenek eta John Parryk, 1950. urtean. Zesio-133 atomoen oszilazioarekin funtzionatzen zuen erlojuak, eta hori erreferentzia hartuta definitu zuten segundo bat zer den, 1967an. Gaurko GPS sistema ezinezkoa litzateke erloju atomikorik gabe.


Legezko informazioa | Euskalduna Jauregia\nHasiera Legezko informazioa\nPALACIO EUSKALDUNA-EUSKALDUNA JAUREGIAk (aurrerantzean, EUSKALDUNA), datu pertsonalen babesari dagokionez indarrean dagoen legedia betez (Europako 679/16 Araudia eta haren garapenetik datozen gainerako arauak), hala nola, informazioaren gizartearen eta merkataritza elektronikoko zerbitzuei dagozkion erregulazioa betez (34/2002 Legea, uztailaren 11koa), honako erabilera-baldintza orokor hauek jakinarazten dizkizu. Berauek www.euskalduna.eus webgunearen bidez egindako operazio guztiei eragiten diete.\nPALACIO EUSKALDUNA-EUSKADUNA JAUREGIA, S.A., egoitza soziala Abandoibarra etorbidea 4, 48011 Bilbo helbidean daukana eta A48589360 IFK zenbakiduna, Bilboko Merkataritza Erregistroan izena emanda dagoena eta bertan behar bezala inskribatutako www.euskalduna.eus domeinuaren titularra izanik, uztailaren 11ko 34/2002 Legeak ezarritakoa betetzen du.\nHelbide elektronikoa: rgpd.euskalduna@euskalduna.eus\nWebgunearen jabetza intelektualeko eskubideak eta haren edukiak EUSKALDUNAREN titulartasunekoak dira.\nErabat debekatuta dago webgune honen ezaugarriak edozein modutan moldatzea. EUSKALDUNAK ez du bere gain hartzen baimendu gabeko manipulazio edota aldaketetatik etor litekeen inolako ardurarik. EUSKALDUNAK ez du bere jabetza industrial eta intelektualeko eskubideen gaineko inolako lizentzia edota erabilera-baimenik ematen, ez eta webgunearekin, zerbitzuekin edota edukiekin lotutako beste inolako jabetza edo eskubideekiko ere.\nDebekatuta dago webgune honetako edukiak osorik edo haien zati bat erreproduzitzea haien jatorria aipatu gabe edota berariaz hartarako baimena eskatu gabe. Webgune honetan jasotako informazioa baimenik gabe erabiltzeak eta EUSKALDUNAREN jabetza intelektual eta industrialean eragindako kalteek bidea emango dute dagozkion neurriak hartzeko, eta, hala balegokio, jarduera horretatik eratorritako ardurak eskatzeko\nWebgune hau EUSKALDUNAK sortu du asmo informatiboarekin, modu pertsonalean eta dohainik erabili dadin.\nWebgune hau eta haren zerbitzuak erabiltzen dituen pertsona derrigortuta dago trafikoaren lege eta erabilera arauen arabera erabiltzeko, eta ez ditu webgunea eta haren zerbitzuak legez kanpoko helburu edota ondoriotarako erabiliko, ez eta hirugarrenen eskubideei edota interesei kalte egiteko ere; halaber, debekatuta dago webguneari edozein eratako kaltea, erabilezintasuna, gehiegizko karga edo narriadura eragin diezaiokeen edota erabiltzaileek webgunea eta zebitzuak modu arruntean erabiltzea edota haietaz gozatzea eragotziko duen edozein jokabide. Betebehar hori betetzen ez dutenek euren gain hartu beharko dute obligazioa haustearen ondorioz sor daitezkeen kalteen erantzukizuna, EUSKALDUNAREN eta hirugarrenen aurrean.\nEUSKALDUNAK ez du bermatzen webgunerako sarbidean edota haren edukian akatsik ez egotea; izaera ofizialeko argitalpenak aipatu edota erreproduzituko balira, erreprodukzio horrek izaera informatiboa izango du soilik, eta dagokion buletin edo iturri ofizialeko argitalpena soilik hartuko da baliozkotzat ondorio guztietarako.\nEUSKALDUNAK bere gain hartzen du, edozein unetan eta aldez aurretik jakinarazi behar izan gabe, bere webgunean edota haren konfigurazio eta aurkezpenean aldaketak eta eguneratzeak egiteko eskumena.\nEUSKALDUNAK ez du bermatzen webgunearen eta haren zerbitzuen funtzionamenduaren erabilgarritasuna eta jarraikortasuna. Posible denean, aldez aurretik emango da webgunearen eta zerbitzuen funtzionamenduan gertatuko diren etenaldien berri.\nEUSKALDUNAK ez ditu bere gain hartuko honakoek sor ditzaketen kalte eta eragozpenak: webgunearen eta bertako zerbitzuen erabilgarritasun edo jarraikortasun faltak; erabiltzaileek webguneari eta haren zerbitzuei eman diezazkieten erabileren iruzurrak; webgunearen eta bertako zerbitzuen huts egiteko aukerak, eta, bereziki, baina ez soilik, webguneetara edota zerbitzuak ematen dituzten guneetara sartzeko bideen akatsek sor ditzaketenak.\n4. Webguneko eduki informatiboaren erabileragatiko erantzukizuna\nErabiltzaileak badaki eta bere borondatez onartzen du bere erantzukizunpean soilik erabiltzen dituela uneoro webgunea, zerbitzuak eta edukiak. Webgunerako sarbidea zein bertan dagoen informazioaz egin lezakeen erabilera hala egiten duenaren ardura da soil-soilik. EUSKALDUNAK ez du ardurarik hartuko sarbide edota informazioaren erabilera horietatik eratorritako ondorio edo kalteengatik, ez eta edozein iritzi edota erabaki —pertsonala edota enpresakoa— babesteko egindako erabilerengatik ere. EUSKALDUNAK ez du bere gain hartzen webgunean erreferentzia egiten zaien hirugarrenen esteketarako loturen edota haien edukien ardura.\nEUSKALDUNAK erabiltzaileen pribatutasuna eta datu pertsonalen sekretua eta segurtasuna errespetatzen ditu, datuen babeserako legedian ezarritakoarekin bat etorriz; zehazki, 2016ko apirilaren 27ko Europako Parlamentuko eta Kontseiluko 2016/679 Erregelamenduarekin eta haren garapeneko araudiarekin. Horretarako, neurri teknikoak eta antolaketari dagozkionak hartu ditu, emandako datu pertsonalen galera, erabilera okerra, aldaketa, lapurreta edota haiekiko baimenik gabeko sarbidea eragozteko, teknologiaren egoera, datuen izaera eta haiek izan ditzaketen arriskuak kontuan izanik.\nEuskaldunak eskaintzen dituen zerbitzuetako bat erabiltzeko, edo jarduera burutzeko, izaera pertsonaleko datuak ematea beharrezkoa den kasuetan, datu hauen tratamendua Araudiaren 6.1 artikuluaren zilegitasunaren oinarri ezberdinetan oinarrituko da:\n– Bezeroak eta hornitzaileak: Kontratu bat gauzatzea. Lege-betebeharra betetzea.\n– Langileen kudeaketa/Giza Baliabideak: Kontratu bat gauzatzea. Lege-betebeharra betetzea.\n– Administrazio Kontseiluaren kudeaketa: Interesdunaren baimena. Interes publikoa.\n– Lan-poltsaren kudeaketa: Kontratu aurreko neurriak gauzatzea eta interesdunaren baimena.\n– Espazioen alokairua/lagapena eta ekimenen garapena: Kontratu bat gauzatzea.\n– Sarreren salmenta: Kontratu bat gauzatzea.\n– Hedapena: Interesdunaren baimena.\n– Kontaktuen kudeaketa: Interes legitimoa.\n– Sarreren kontrola: Interes legitimoa.\n– Bideo-zaintza: Interes publikoa.\n– Espediente juridikoak: Interes legitimoa.\n– Korrespondentzia sartu eta ateratzea eta telefono bidezko arreta: Interes legitimoa.\n– Iradokizunak, kexak eta erreklamazioak kudeatzea: Interes legitimoa.\nTratamendu hauen xehetasunak kontsultatu ditzakezu gure gardentasun atalean: Izaera pertsonaleko datuen tratamendu jardueren erregistroa\nDatu pertsonalak gure enpresarekin lotzen zaituen harremana betetzeko bakarrik tratatuko dira, eta hirugarrenei emango zaizkie bakar-bakarrik helburu hori betetzeko (EUSKALDUNAren jarduera nagusiaren osagarri diren eta hornitzaileek ematen dituzten zerbitzuak barne, hala nola aholkularitza eta zerbitzu informatikoak, web-ostatatzea, etab.), eta interesduna EUSKALDUNArekin lotzen duen harremanari lotutako lege-betebeharrak betetzeko.\nDatu pertsonal horiek interesduna EUSKALDUNArekin lotzen duen harremanak irauten duen bitartean gordeko dira, eta, edonola ere, harreman horretatik sortutako lege-betebeharrak betetzeko ezarritako epeetan.\nEUSKALDUNAren pribatutasun-politikak interesdunari bere eskubideak gauzatzeko aukera ematen dio:\n Datu pertsonaletan sartzeko eskubidea, tratatzen ari direnak zeintzuk diren eta horiekin egiten ari diren tratamendu eragiketak zeintzuk diren jakiteko.\n Egokia ez den edozein datu pertsonal zuzentzeko eskubidea.\n Datu pertsonalak ezabatzeko eskubidea, posible denean.\n Datu pertsonalen tratamendua mugatzea eskatzeko eskubidea, datuen tratamenduaren zehaztasuna, legezkotasuna edo beharra zalantzagarria denean. Kasu horretan, datuak erreklamazioak egin edo defendatzeko gorde ahalko ditugu.\n Datu pertsonalen tratamendua ukatzeko eskubidea, tratatzeko gaitzen gaituen lege-oinarria interes legitimoa denean. EUSKALDUNAk zure datuak tratatzeari utziko dio ezinbesteko interes legitimoa ez duenean, edo erreklamazioak egin, gauzatu edo defendatzeko.\n Datuen eramangarritasunerako eskubidea, horiek tratatzeko lege-oinarria kontratu harreman bat egotea edo onartzea denean.\n EUSKALDUNAri emandako onarpena baliogabetzeko eskubidea.\nEskubide hauek hemen gauzatu ditzakezu:\n– posta arruntez: EUSKALDUNA, Abandoibarra etorbidea 4, 48011 Bilbo, edo emailez: info@euskalduna.eus\n– SEED CAPITAL BIZKAIAko Datuen Babeserako Ordezkariaren aurrean: Aholkularitza juridikoko, informazioaren segurtasuneko eta datuen babeserako Ataleko Buruzagitza, Bizkaiko Foru Aldundiko Modernizaziorako, Gobernamendu Onerako eta Gardentasunerako Kabineteari zuzenean atxikitakoa: dpo@bizkaia.eus\nZure eskubideak egoki tratatuak ez direla uste baduzu, erreklamazioa jar dezakezu Datuak Babesteko Espainiako Agentzian (www.aepd.es) eta Datuak Babesteko Euskal Bulegoan (www.avpd.eus)\nDatu pertsonalak ematean, lege-ohar eta pribatutasun-politika hau onartzean, erabiltzailea datuak hemen ezarritako baldintzetan erabiltzea onartzen ari da.\n6. Dagokion legea eta jurisdizkio\nWebgune honen erabilera Espainiako eta Europako Batasuneko legearen arabera araututa dago. Baldintzon interpretaziotik sor litekeen edozein eztabaida erabiltzaileak egoitza finkatuta daukan tokiko auzitegietan ebatziko da.\nWEBGUNE honek cookieak erabiltzen ditu erabiltzaileak webguneko gune eta orrialdeetatik nabigatzen duenean. WEBGUNEAK erabiltzen dituen cookieak nabigaitzaile bati WEB zerbitzari baten bidez bidaltzen zaizkion fitxategiak dira, erabiltzaileek WEBGUNEAN egiten dituzten jarduerak erregistratzeko eta nabigazio erraz eta pertsonalizatuagoa eskaintzeko helburuz. Erabiltzaileek nabigatzailea konfiguratzeko aukera dute, cookieak sartzea galarazteko, blokeatzeko edo, hala badagokio, ezabatzeko. WEBGUNEA erabiltzeko, ez da beharrezkoa erabiltzaileek WEBGUNEAK bidalitako cookieak instalatzeko baimena ematea.\nEra berean, WEBGUNEKO zerbitzariek modu automatikoan hautematen dituzte erabiltzaileek erabiltzen dituzten IP helbidea eta sarearen izena. Informazio hori guztia zerbitzariaren jarduera-fitxategi batean erregistratzen da; horri esker,\ndatuak prozesatzen dira, neurketa estatistikoak egiteko helburuarekin, eta inpresio kopurua, bisita kopurua eta abar lortzen dira.\nCookiearen izena Iraupena Deskribapena\n_gat 10 minutu Eskarien ehunekoa mugatzeko erabiltzen da.\n_hjIncludedInSample urte 1 Hotjar-ek sortutako analitika-cookiea; erabiltzaileak inbutu-laginean sartuta dauden jakiteko erabiltzen du.\nWEBGUNEA monitorizatzeko berezko sistemez gain, webgune honek jabearen zerbitzarietan ostatu hartuta dauden baina ataritik kanpokoak diren estatistika-tresnak eta Google Analytics zerbitzua erabiltzen ditu; azken hori Google, Inc. enpresak ematen duen analisi-zerbitzua da; konpainiak Delawaren (AEB) du bulego nagusia, honako helbidean:\nCA 94043 AEB\nGoogle Analytics zerbitzuak cookieak erabiltzen ditu, WEBGUNEARI erabiltzaileek zein erabilera egiten duten aztertzen laguntzeko. Cookieak WEBGUNEAREN inguruan sortzen duen informazioa, IP helbidea barne hartuta, zuzenean bidali eta artxibatzen da Googlen, Amerikako Estatu Batuetako zerbitzarietan. Googlek gure kontura erabiliko du informazioa, WEBGUNEAREN erabileraren aztarnari jarraitzeko helburuarekin, jarduera-txostenak osatuz eta WEBGUNEAREN jarduerari eta Interneten erabilerari lotutako beste hainbat zerbitzu emanez.\nInformazio gehiago Google Analytics-en: https://developers.google.com/analytics/devguides/collection/analyticsjs/cookie-usage\nGooglek informazio hori hirugarrenei helarazi ahal izango die, Legeak hala eskatzen duenean edo hirugarren horiek informazioa Googleren kontura prozesatzen dutenean.\nGooglek ez du zure IP helbidea lotuko eskura duen inongo beste daturekin.\nWEBGUNE hau erabiltzean, Googlek zuri buruzko informazioa tratatzeko baimena ematen ari zara, goian zehaztutako moduan eta helburuetara.\nDatuak edo informazioa tratatzeari uko egin diezaiokezu, zure nabigatzailean dagokion konfigurazioa aukeratuta; hala ere, kasu horretan, litekeena da WEBGUNE honen funtzio guzti-guztiak erabili ezin izatea.


Europako Txapelketa Absolutuan lehiatuko dira Virginia Díaz eta Ondiz Lekubarri Raspaseko arraunlariak - Getxo - Hiruka.eus\nKerman Santiago Alkorta 2019-05-30 12:36\nOndiz Lekubarri. © Raspas\nLuzernan (Suitza) jokatuko dute talde getxoztarreko jokalariek arraun olinpikoko Europako Txapelketa Absolutua, aste-akabuan. Espainiako selekzioagaz joango dira.\nDíaz lemazain gabeko bikoan lehiatuko da, Aina Cid kataluniarragaz batera; Lekubarri, ordea, skiffean, pisu arineko kategorian. Arraunlari biek txapelketari “gogo handiz” ekingo diotela adierazi du Raspasek.\n“Virginiaren aukerak handiagoak dira, lehenengo hiruren artean sailkatu eta domina lortzeko asmoa baitu”, gehitu dute. Lekubarri, berriz, “ikasteko eta eskarmentua bereganatzeko” asmoagaz joan dela dio arraun-taldeak: “Hilabete bakar batean prestatu du txapelketa”.


Montehermoso-Euskararen Etxeak Belar Sounds musika programa antolatu du udako asteburuetarako – KULTUR SHAREA\nVoodoo Charms, The Binilo’s, Resaca Jackson, Serious Business, Belceblues eta Neona taldeak izango dira Falerinako oholtza gainean. Ekainaren 26an abiatuko da programa eta irailaren 11ra arte luzatuko da.\nIazko etenaldiaren ostean, Gasteizko Belar Sound musika jaialdia bueltan da. Aurten ere Falerina lorategian izango dira egitarauak jasotzen dituen kontzertu guztiak. Antolatzaileen arabera, “gune historikoa aisialdirako eta elkar bizikidetzarako espazio bihurtuko da udako asteburuetan, musika estilo ezberdinetako kontzertuak eskainiko baitira aire librean”.\nEkainaren 26an abiatuko da programa eta irailaren 11ra arte luzatuko da. Aurten lehen aldiz, Oihaneder Euskararen Etxea eta Montehermoso Kulturunea jarri ditu elkarlanean ekimenak.\nGuztira sei kontzertuz osatutako egitaraua antolatu dute: Voodoo Charms, The Binilo’s, Resaca Jackson, Serious Business, Belceblues eta Neona taldeak izango dira Falerinako oholtza gainean. Talde guztiak Hego Euskal Herrikoak dira. Emanaldi guztiak arratsaldeko 19:00etan izango dira.\nEkainaren 26an, Voodoo Charms: Lotura estua duten estilo ezberdinetatik datozen musikariek osatzen dute taldea, hala nola bluesa, rocka, jazza eta rockabillya.\nUztailaren 3an, The Binilo’s: Irantzu eta Oier Garamendik osatutako bikote umoristikoa. 50 eta 60. hamarkadetako zuzeneko irratsaio gisa aurkezten dute beren emanaldia, eta garaiko iragarkiak txertatzen; horrez gain, umorez beteriko gidoia eta abesti ugari ditu.\nUztailaren 24an, Resaca Jackson: laukote honen musikak hegoaldeko rock doinuak rock klasikoenaren, hard rockaren eta bluesaren eraginarekin nahasten ditu. Abestien letra garratzak, kritika sozialez beteak, denboran irauteko sortu dituzte.\nAbuztuaren 28an, Serious Business: musika munduan esperientzia handia duten Aitor Badiola, Maria Armendariz, Antxon Sarasua eta Ander Zulaika musikariek osatutako taldea da. Bluesa eta rockaz gain, funka, R&Ba, popa eta jazza lantzen dituzte.\nIrailaren 4an, Belceblues: Sormen handiko gitar riff-ez eta tronpeta harrigarri batez lagunduta, bere musikarien soinuek blues klasikoa eta garaikidea nahasten dituzte.\nIrailaren 11n, Neona: Neona izenaren atzean Natali taldetik eratorritako proiektua dago. Gorka Mendizabal, Andres Insua, Oihana Rodriguez, Ixak Arruti eta Natali Izagirre dira taldekideak. Pop, rock, funky eta beste hainbat estilo entzun daitezke beren lanetan.\nSaio guztietarako gonbidapenak eskuratu beharko dira Entradium plataformaren bidez edota 945 161 830 zenbakira deituta, 10:00etatik 20:00etara astelehenetik ostiralera (jaiegunetan izan ezik).


Leonor Palma: "Euskaldunak andaluziarrak baino leialagoak zarete" - Azpeitia - uztarria.eus\nUztarria.eus May 31, 2019, 5:02 p.m.\nLeonor Palma, Erdikalean duen lurrindendaren atarian.\nZer dela-eta etorri zinen Andaluziatik Azpeitira?\nLanagatik eta maitasunagatik. Duela urte batzuk nire bikotekideak bi hilabetetarako lana aurkitu zuen Azpeitian, eta geroago kontratu mugagabea egin ziotenez, 2015eko uda baino lehen Azpeitira abentura berri bat probatzera etortzea erabaki genuen.\nGustatzen al zaizu Azpeitian topatu duzuna?\nBai, ikaragarri. Herriko giroa oso ederra da, alabarentzat osasungarria da Azpeitia eta beti hainbat jarduera egin daitezke bertan. Bestalde, hemen aurkitu dudan jendea sekulakoa da, eta lagun on asko egin ditut.\nEguzkia, argia eta familia; horiexek bakarrik. Andaluzian familiarik izango ez banu, ez litzaidake hemen gelditzea axolako.\nZertara egokitzea kostatu zaizu gehien?\nHorrenbeste euritara. Hasieran, euria egiten zuenean, etxean egoten nintzen. Gainerako guztia oso erraza izan da, eta familiakoei ez zaigu zaila egin egokitzea. Janari ona, giro ederra eta jende bikaina aurkitu ditugu hemen. Euskaldunak itxiak zaretela saldu ziguten, baina ez da horrela; oso leialak zarete.\nZer ezaugarrik desberdintzen dituzte andaluziarrak eta euskaldunak?\nEz dira asko. Ospea guk baldin badugu ere, euskaldunak andaluziarrak baino askoz ere festazaleagoak zarete. Bestalde, euskaldunak leialagoak zarete eta zuen hitza beti betetzen duzue. Andaluzian gehiago gara "bueno, si eso mañana" esatekoak.\nEta orain berriro Andaluziara...\nArazo pertsonalak direla-eta Andaluziara itzuli behar dugu; min handiarekin, egia esan. Familiako inork ez du nahi hemendik alde egiterik, baina etapa berri bati aurre egiteko ordua iritsi zaigu. Gero arte batekin goaz.\nAndaluziara itzultzean, zer sumatuko duzu faltan Azpeititik?\nJanaria, giroa, jendea, herria... Bizi asko duen herria da. Euria ere faltan sumatuko dudala uste dut, nork esango zidan niri! Azpeitiarra bihurtu naiz azkenean. Aurrerantzean, Azpeitira oporretan etorriko gara. Ezagutu ditudan pertsonei eskerrak eman beharrean nago.


Endometrioko minbizian gongoiletako metastasia hautemateko teknika berri bat garatu dute - IIS Biodonostia\nEndometrioko minbizian gongoiletako metastasia hautemateko teknika berri bat garatu dute\nTeknika horri esker kirurgia zehatzagoa izango da eta ondorio gutxiago izango ditu minbizi ginekologiko mota horretan.\nOsakidetzako Donostialdea ESI – Biodonostia Osasun Ikerketa Institutuko (OII) ikertzaileek minbizi ginekologikoan gongoil zelataria hautemateko teknika berri bat garatu dute, indozianina berdea (ICG) eta fluoreszentzia infragorria (NIR) injektatuta.\nUrrats handia da endometrioko minbiziarentzat; izan ere, teknika berriari esker, linfadenektomia pelbiko –pelbisetik gongoil linfatikoak ateratzeko kirurgia– eta paraakortiko osoak egin beharrik izan gabe jakin ahal izango da gongoiletako metastasirik dagoen. Horrez gainera, kirurgia zehatzagoa, kontserbadoreagoa eta ondorio gutxiago izango dituena egin ahal izango da, gongoil gutxi batzuk bakarrik –erasanda egoteko aukera gehien dituztenak– erauziko direnez azterketa histologikoa eta zorrotza egiteko. Era berean, teknika berri honekin bikoiztu behintzat egin da erasandako gongoilen hautemandako kasuen kopurua.\nAurrerapen hori proiektua koordinatzeaz arduratzen den ITEMAS Sareko garrantzizko nodoa den Biodonostia OIIko Ikerketako Laguntza Unitateari esker egin ahal izan da.\nEndometrioko minbiziaren kasuan funtsezkoa da gongoilen erasana hautematea pronostiko bat egiteko eta tratamendu osagarri egokiak erabakitzeko. Gaur egun ez dago gongoilen erasan hori ziurtasun osoz ezartzen duen metodo ez-inbaditzailerik. Horrek eskatzen du gongoiletako disekzio kirurgiko zabalak egitea erasan hori zehazteko, eta ebakuntzan konplikazioak eta epe luzera ondorioak izan ditzake.\nGongoil zelataria tumore solido bat drainatzen duen lehenengo gongoila da, eta bere azterketa histologikoa egiten denean erasan hori baztertzen bada, gainerako gongoilak ere negatiboak izango direla pentsa daiteke. Arrazoi hori dela eta, gongoil zelatariaren biopsia selektiboa oso interesgarria da gongoilen erasanari dagokionez intzidentzia baxua duten tumoreen kasuan, halaxe izanik endometrioko minbiziaren kasua. Hala ere, gongoil zelatariaren biopsia selektiboa ez da estandarizatutako prozedura endometrioko minbiziaren kasuan.\nArantza Lekuona doktorea buru duten Donostialdea ESI – Biodonostia OIIko ikertzaileek egin duten ikerketari esker erraza eta errepikatzeko modukoa den prozedura bat definitu ahal izan da indozianina berdea trazatzaile gisa erabilita, eta baditu berrikuntza batzuk ere, hala nola trazatzaile horren injekzio bikoitza zerbixean eta umetoki-hondoan.\nAurretiazko emaitzak onak dira. Zifrak ikusita, esan daiteke teknika berriak ordezkatu dezakeela linfadenektomiaren ohiko prozedura kirurgia aurreko arrisku-faktoreen arabera.\nIstorio hau izan zen posted Uncategorized on 10 April, 2019 arabera Biodonostia.


7 Aholku Arazo Harremanetan Komunikazio Okerrei aurre egiteko - Komunikazioa Hobetu Ezkontzan\nKomunikazioa Hobetu EzkontzanEzkontza Eta Haurdunaldiaren AholkuakLaguntza Ezkontza BereizketarekinFamiliaren Finantza PlangintzaKoronabirusa (Covid-19Dibortzioa Eta JabetzaSexu Bereko LegeakLegezko Ezkontza AdostasunaEzkontza Aurreko AholkuakDibortziorako Dokumentuak Eta Inprimakiak Hornitzea\nNagusia / Komunikazioa Hobetu Ezkontzan / 7 Aholku Arazo Harremanetan Komunikazio Okerrei aurre egiteko\n1) Arnasa sakon hartzea\n2) Unea deskribatzea, enpatia erabiliz eta zure jarrera adieraziz\n3) Eten bat egitea\n2) Enpatia adierazi\n3) Galde iezaiozu zeure buruari 'Zergatik sentitzen dut nire burua atsekabetzen?'\n4) Zure hitzak zure bikoteari zure jarrera ulertzen laguntzeko\nKomunikazioa harreman baten atal garrantzitsuena da, ez bada. Gauzek zer eta nola esaten duten izugarrizko zeregina betetzen dutela harremanaren osasuntasunean. Harreman osasuntsuenean ere desadostasunak daude. Bi pertsonek esperientzia eta ikuspuntu desberdinak dituzte gauzei buruz eta komunikatzen eta horri buruz hitz egiten egon daitezkeen arren, esaten ari dena itzulpenean gal daiteke.\nIruzkinak aurrera eta atzera egiten dira, pertsona bat nabarmen aztoratzen da eta bere bikoteak honela dio: 'Lasai'. Bi hitz txiki, eztabaida sutsu baten erdian esanda, pospolo bat piztea eta gasolina putzu batean uztea bezalakoak direla. Normalean, gauzak nahiko azkar areagotzen dira eta zaila da A pertsonak ulertzea zergatik dagoen B pertsona atsekabetuta eta B pertsonak ezin du erabat hitzez hitz zergatik asaldatzen duen.\nBeraz, hona hemen gauza. Hitz horiek beren kabuz ez badira negatiboak edo kaltegarriak izan nahi, testuinguru horretan eragin ez hain positiboa dute. Argudioen artean hori esateak arbuiagarriak eta eskaerak bultzatuta sentitu daitezke, gehienek ados egon daitezkeen 'Itxi itzazu' esatearen antzera, ez da batere lagungarria agertoki honetan. Orduan, zer egiten duzu horren inguruan?\nA pertsona bazara eta esan ohi duzula esaten baduzu, normalean zure bikoteak bizi duen atsekabea ikusten duzulako eta zaintzen zaituelako, erosotasuna eskaini nahi diozu eta espazioa utzi nahi duzu komunikazio okerra argitzeko eta arazoa konpontzeko. Hurrengoan, kontuan hartu:\nBeti lagungarria da eta hitz egin aurretik emozioak erregulatzeko aukera ematen dizu.\nSaia zaitez honela esaten: 'Ikusten dut haserretzen ari zarela eta hori ez zen nire asmoa. Utzidazu hobeto esplikatzen zer esan nahi dudan '.\nElkarrizketa atzeratu egiten du elkarrizketa onuragarriagoa izateko aukera handitzeko. Honelako zerbait esan genezake 'Agian oraintxe ez da elkarrizketa hau izateko momenturik onena. Ez dut nahi bietako bat haserretu edo eztabaidatzea. Hitz egin al dezakegu horri buruz & hellip ;? ” Honen tratua ordu zehatz bat izendatu behar duzula da. Ez utzi bereizmenik gabe gelditzen.\nB pertsona bazara eta esan bada eta barruan sua pizten duzula sentitzen baduzu, saiatu:\nEmozioak erregulatzen laguntzen du eta gero lotsa gordetzen zaitu ohar gaiztoak (nahi gabe bada ere) egin ondoren.\nMomentuz gogorra izan daitekeen arren, beti dago horretarako xedea. Esanez, 'atsekabetuta sentitzen naiz eta badakit hobeto sentiarazten saiatzen ari zarela. Eman dezagun urrats bat atzera eta berrabiarazi '. Saihestu agertoki honetan 'baina' hitza ez sartzea, betetzen saiatzen zaren hori ezeztatzen duzulako eta errua jartzeko eredu berdinean jartzen zaituelako.\nGaldera interesgarria da, fokua zuregana eta egoera nola interpretatzen ari zaren eta zer esaten ari zaren bueltatzen dituelako. Gaia eta esaten ari diren zenbait gauza atsekabetzen baditu ere, frustrazioaren sentimendua kontrolatu dezakezu eta zure frustrazioarekin lan egin dezakezu bikotekidearekin izandako elkarrizketan haserre izatea eta komunikazio okerra gerra bihurtzea.\n«Hori gertatzen denean, emaitza hori eragiten du. Horregatik haserretzen naiz (bete hutsunea). Hobeto / gutxiago atsekabetuta / gutxiago estresatuta sentitzen naiz & hellip; Saiatu tonu neutroa mantentzen eta erabili nahitako hizkuntza zure bikoteari ulertzen nola eragiten duen eta zer behar duzun ulertzeko. Inor ez da perfektua eta harremanek momentu desafiatzaileak dituzte. Sartu zure harremanean uste duzun konfiantza eta zainketa, egon epaia eta errua jokoetatik urrun, hartu arnasa sakatuta eta sakatu berrabiarazteko botoia behar adina aldiz.\ntalde eraikitzeko jarduerak ezkondutako bikoteentzat\nprenuptial akordioaren batez besteko kostua


Sexy Gay Jokoak – Online Jokoak Free Porn\nSexy Gay Jokoak Da Hemen Egin Behar Duzu Cum\nIf you are looking for gozatzeko modurik onena orgasm bat online munduan, ondoren, jarri behar duzu Eten bat duten portu filma eta zerbait berria probatu. Eskaintzen ari gara duzun onena bat bildumak helduen jokoak aurkitu ahal izango duzu, web orrian. Sexy Gay Jokoak datozen bakarrik berrien izenburuak, horiek guztiak eraiki hTML5, eta horrek esan nahi du, hobeto grafikoak esperientzia, baina, halaber, konplexuagoa jokatzeko aukera emango dizu gauza mota guztiak pertsonaia jokoak. Ez dio axola zer mota gizonak gozatu duzu amets egiten ari buruz, aurkitu ahal izango duzu, horiek guztiak gure bilduma hardcore jokoak., Eskuratu ahal izango duzu eta gozatzeko horiek, beraz, hainbat joko genero horietako batzuk bideratua bakarrik atalean, eta horietako batzuk jarriz duzu istorio bat. Edo hobeto esan duzu jarriz batera Tina istorioa delako izango duzu esperientzia batzuk jokatzeko lehen pertsona ikuspegia eta horrek emango dizu bikaina immersive esperientzia.\nBaina gauzarik onena gure gune da, izan ere, gai izango duzu play free joko guztiak. Ez da horma artean eta gure bilduma harrigarria online birtual esperientziak. Horren gainean, osatu dugu komunitatearen inguruan, gure gune. Eskaintzen dugu profil helduak joko esperientzia beste ez bezala, guneak eskaintzen dira. Hona hemen buruzko informazio guztia gure webgunean.\nHarrigarria Bilduma Hardcore Sexu Jokoak\nEz du axola ari zaren bada, gay edo ari zaren bada, zuzen, baina nahi duzun arakatzeko zure sexualitatea dugu, handiena jokoak duzu. Noiz nahi besterik ez duzu gozatzeko aukera batzuk bareback sexu eta harrigarri batzuk super sexy erizain, ez dugu sexu simuladoreak gure gunean. Joko horiek jolastu ahal izango duzu bat plp ikuspegitik eta zer eskola haiei buruz dutela utzi egingo duzu pertsonalizatu zure pertsonaia duzu, beraz, ahal izango dute sexu-esperientzia zure ametsak. Joko horiek dira, gainera, datozen asko liberty ekintza hartu ahal izango duzu zehar jokatzeko., Funtsean, gai izango duzu ezer egin nahi duzun pertsonaia hori izango pertsonalizatu elikatzeko zure fantasia. Batzuk jokoa izango duzu utzi egin BDSM gauza horiek, hala nola, edging, CBT eta irain kinks.\nBaina, horrez gain, jokoak dira joan betetzeko zure gay bizimodua fantasiak. Duzu inoiz bada nahi explore Hiria gauez saltatzea batetik barra-barra eta berogailua on asko guys, ondoren, gure bilduma gay datazio jokoak duzu. Eta, nahiz eta ohikoena fantasiak inplikatuz gizon gizon ekintza gozatu ahal izango da fantasia simuladoreak gure alde. Duzu inoiz bada nahi bat izan gizon bat gay familia tabu abentura, orain duzu aukera hori gure gunean. Beste hainbat jolas gehituko dira gure bilduma, beraz, behar izango duzu, begi bat mantentzeko gurekin delako eguneratu dugu hau liburutegia aste bakoitza.\nHau Da, Azken Porno Joko Plataforma\nNoiz etorriko da gure gunean konturatzen izango duzu, ez dago diferentzia handi bat, gure arteko interfazea eta bat heldu bideo streaming hodi. Hori da nahi dugulako edo gure bisitari erabiltzaile-esperientzia hori da, horiek ezagunak. Eskubidea aurkitzeko joko gure alde tarta zati bat da. Bakarrik behar duzu bat aukeratu kategoria gure zerrenda, edo, besterik gabe idatzi beharreko testua zure kink bilaketa-barra baino gehiago gune. Gure edukia da, ondo antolatuta eskuratu ahal izango duzu eta eskuineko emaitza dela bermatu egin behar duzu cum.\nBehin aurkitu duzu jokoa, guztiak egin behar duzun click da on da. Gure jokoak guztiak jokatu ahal izango da, zuzenean zure nabigatzailea eta gure bilduma osatu da, gurutze-plataforma bateragarriak. Horrek esan nahi du gai izango duzu jolastu, gure jokoak edozein gailuan erabil dezakezu. Bakoitzean joko bat aurkituko duzu comment atalean, non jokalari nor dira gurekin bisitatzen dira eztabaidatzen gauza asko buruz erregeen dutela gozatu jokoa. Ahaztu lotsarik eta open up buruz zure fantasiak enpresa asko beste barregarriena jokalari., Hori guztia esperientzia gozatu ahal izango da doan ez erregistratzeko eta bermatzeko, inork ez du inoiz ezagutu zure bihurria sekretu txiki.


Ama lurra eta euskaldunak - Nerea Zuluaga Mauri - Uriola.eus\nGaur egun, gauza gutxi aldatu dira mendiaren eta inguru naturalen atxikimendu ereduari dagokionez. Beharbada, zerbait teknifikatuagoak eta indibidualistagoak gara (gogora datozkit gailurretan egiten ditugun selfiak edota ibilitako pausuak -eta ia-ia arnasestuak ere- neurtzen dituzten erlojuak), baina oraindino naturak euskal identitatea performatzerako orduan duen garrantzia ezin uka daiteke.\nNaturaren balioak, hala, gizarte modernoen kontsumismo edota arintasunarekin txirikordatu dira, eta gaur egun, hegazti, paisaia edota isiltasunaz gain, mendian behera ziztu bizian datozen bizikletak ikusi ohi ditugu, edota korrikalariak, goranzko bide aldapatsuetan.\nHonekin guztiarekin ez dut esan nahi Euskal Herria naturarekiko harreman harmoniatsuan egon den herria garenik eta hori mantentzen dugunik. Are gehiago, maiz oso modu idilikoan agertzen dugun diskurtsoarekiko kritikoa izan nahi dut, eta ama lurraren egunaren (apirilaren 22a) aitzakiarekin esatera nator naturarekin dugun harremana ez dela osasuntsuegia. Alegia, naturari balio instrumentala ematen diogu gure aisialdian "haize freskoa" hartzeko erabiltzen dugunean. Eta duen berezko balioa ukatzen diogu bertoko ekosistema anitzak suntsitzeko zalantza izpirik erakusten ez dugunean.\nEuskal identitatea naturarekin lotuko badugu, beraz, ez gaitezen izan inozoak, ezta hipokritak ere, eta ez dezagun ahaztu ez dugula naturarekiko harremana inoiz ere sendatuko ama lurraren berezko balioa onartu ezean, ezta ere bioanistazunaren maitaleak bilakatzen ez bagara.


Ni eskola-mutikua nintzanian, atso bat, Drake gatx-ixenduna, bixi zan gure errijan, mardo-mardua bera, ta al ebanian ukondoa goitik erabilten zalia.\nOrregaitik, amaika bider ikusten gendun Drake ardanetxetik bere etxeraño bitarteko Eleiz-Arriaga deitzon etxiaren aurreko bide-mallan jezarrita, batzuetan arnasa artzen nekatu zalako, beste batzuetan gauza etzalako asko geiao ibilteko.\nBein gexotu zan atso au, ta txarto. Nik orain eztot gomuta zer euki eban. Dana dala, egunik egunera txarto yoian, ta osalarijak adirazo eutson Drake'n alabeari, (alaba ezkondu ta sendidun bategaz bixi zan-ta) Elexakuak artzeko ama gertau biar ebela, bijaramonera nekez bixirik elduko zala-ta.\nAlantxe ba, arratsalde aretan, berandutxuan, eruan eutsoezan Elexakuak Drake'ri ta gero, abadia etxetik urteteko zanian gexuak esan eban zeozer, igarten zala gauzaren bat eskatzen ebala.\nZer diño?, itandu eutson abadiak Drake'n alabeari.\nOrra ba jauna, esaten be lotsa ixan leiteke; baki beorrek gure ama zelakua dan, egunokaz eztaust bakerik emoten beti ardaua emoteko berari.\nBa osalarijak esan daunez, eztauko aldeiterik erijotzatik, gaur gabean il biar dau, ta olan dan ezkero, ardaua emonak ezin leio gatxa geitu, ta beraz, emoiozu atsegin edo gusto ori.\nAlabeak, bakarrik gelditu zaneko, deitu ta esan eutson neskato bati:\nUrlijetxu, juadi arin-arin trabenara ta ekarri-dan kuartillu bat ardau.\nEkarri eban, eta alabeak eruan eutson amari edontzi bete, ezkerreko besuaz burua piskat jaso-ta:\nIa ama artu tragotxu bat esanda ipiñi eutson edontzi ezpanetan.\nAtsuak egin eutson dangada on bat edontziko ardauari, ta esan eban:\nAi au don gauzien gozue!\nEzpanak be miazkau ebazan.\nAndik ordu-erdira-edo, igaro zan osalarija etxe-aurretik, eta ikusirik Drake'n alabea ate-onduan, itandu eutson ia gexua bixi ete-zan ondiño, ta baietz ba. Orduan sartu zan, gexua ondo ikustau eban, ta uartu eban, ikaratuta, len baño obeto eguala. Zer ete-zan ezin igarrita, esan eutson andriari:\nOni ezer emoutxozue ala?\nAra ba jauna... ba...\nGorri-gorri eginda geratu zan andria zer erantzun ezekijala, ta osalarijak au ikusirik, eta geiago estutu ez gurarik, alde-egin eutson esanaz:\nBa ezer emon badautsozue emoiozue barriro be, on egin dautso-ta, len baño askozaz obeto dago.\nAu entzun ezkero, jakiña, alabeak amari txurrutadatxua emoten eutson beti-be eskatzen eban bakotxean, eta geruago ta obeto, orra or Drake osasunera etorri zala mama gozuaren bitartez. Andik geruago urte askotan bixi ixan zan Drake, zar-zar egin arte.\nOri olan ixan zan arren, ez gero etxian daukozuen gexuari ardaorik emon, bati on egin dautsonak beste bati kalte egin leio-ta.\nAra: Murcia'n iruen beroenak (calenturas tercianas) ain ugarijak diran alde aretan, gixon batek eukazan gustizko zallak, ezin kendu ezetatik be. Egun baten soluan lan-ixkijen bat egiten iñardubala, etorri jakon beroena ta asarratu yakon, ta albuan egoan errekan sartu zan. Eskuz letxe kendu yakon beroen-gatxa, ezeban geiago ezer ixan.\nAu jakin eban auzoko beste gexo beroendun batek, eta berak be, urrengo beroen-aldija etorri yakonian, errekan sartu zan, baña ordu bete barru gorpu zan.\nBatari bustitiak osasuna emon eutson, bestiari bustitiak erijotza ekarri eutson.


Mikel Agirre Urrezko Aizkoratik kanpo geratu da - Lea-Artibai eta Mutrikuko Hitza : Lea-Artibai eta Mutrikuko Hitza\n2021eko Urrezko Aizkolari Koparen (Urrezko Aizkora) kanporaketa jokatu zuten zapatuan Larraulen, eta Mikel Agirre ondarrutarrak ez zuen lortu hurrengo fasera pasatzea. Lehenengo sailkapenean Oier Larretxearen kontra aritu zen Agirre, eta hari irabaztea lortu zuen: “Oso pozik geratu nintzen. Aspaldian min hartuta egon naizenez, ez nuen espero lehenengo sailkapena pasatzea ere”.\nBigarren zatian, Josu Santamariaren kontra lehiatu zen ondarrutarra, eta hamar segundogatik geratu zen txapelketatik kanpo. 6 minutu eta 36 segundoko denbora egin zuen Santamariak, eta 6 minutu eta 26 segundokoa Agirrek: “Alkarregaz joan ginen, eta berak azken mozketan aurrea hartu zuen. Hor adartxo batzuk tokatu zitzaizkidan, eta hortxe aurrea hartu zidan”.\nAgirrek irailaren hasieran kokzixa apurtu zuen, eta hilabete honetan bueltatu da plazetara. Azaroaren 14an Bizkaiko trontza mistoko txapelketa irabazi zuen Uxue Ansorregi bikotekideagaz, eta Urrezko Aizkoran egindakoagaz gustura geratu da. Halere, hain gutxigatik kanpoan geratu izanagatik “pena apur bat” geratu zaiola aitortu du: “Balorazioa oso positiboa da. Ia ez dut astirik eduki prestatzeko, eta orain, hain justu ikusita penatxoa hartzen duzu. Baina orain dela bi aste ezin nuen ezer egin, min hartuta nengoelako, eta orain, lehiatzen egotea, eta maila horretan egotea pozgarria da. Aspaldi irten barik egonda, irtete hutsa ere pozik hartu nuen. Gainera, beste batzuekin konparatuta denbora on batzuk egiteak asko poztu ninduen”.\nLasto botatzen. Hurrengo hitzorduak Bizkaiko eta Euskadiko Lasto Botatxe txapelketak izango dira Agirrerentzat. Abenduaren 11n eta 12an lehiatuko dituzte, baina oraindik ez dakite zein lekutan: “Zapatuan Euskadikoa izango da, eta domekan Bizkaikoa”.\nArgitu duenez, jendea falta zutelako animatu da txapelketa horietan izena ematera. Aurrekoetan “maila politean” aritu izan da: “Bizkaikoan bigarren postuan ibili izan naiz, eta Euskal Herrikoan hirugarren postua ere egindakoa naiz. Hortxe ibiltzen naiz beti. Aurten ez dut ezer prestatu, eta betelana egitera noa. Oraingoan, Jose Martin Bustinza Tubi bueltatuko da Bizkaiko txapelketa, eta hark aurrea hartuko digu denoi”.


Oracle WebLogic Server sistemako ahultasunak Control Industrial erakundeko sistemei eragin die | BCSC - Zibersegurtasun Euskal Zentroa\nOracle WebLogic Server sistemako ahultasunak Control Industrial erakundeko sistemei eragin die\nFabrikatzaile batzuek Oracle WebLogic Server erabiltzen dute produktu eta konponbideetan, beraz, kaltetu egin dira.\nAhultasun hori erraz baliatu daiteke, eta baimenik gabeko erasotzaile batek, HTTP bidezko sarbidearekin, Oracle WebLogic Server konprometitu lezake, Control Industrial sistemetan erabilia. Abisu hori INCIBE-CERT bidez argitaratu zen, Oracle WebLogic Server-eko urrutiko exekuzio motako ahultasun gisa.\nPartxeen Fusion Middleware (login) dokumentuan azaldutako jarraibideei kasu egitea.\nAhultasun hori CVE-2020-14882 identifikatzailearekin erlazionatua dago, eta Oracleren eguneraketa kritikoen artean (octubre 2020) jaso zen. Horren bidez, baimenik gabeko erasotzaile batek, HTTPren bidez sarera sartuta, Oracle WebLogic Server sistema konprometitu dezake. Urrunetik baliatu daiteke, erabiltzailerik edota pasahitzik gabe. Ahultasun horretarako, CVE-2020-14750 identifikatzailea esleitu da.\nEtiketak: Eguneratzea, Java, Oracle, Osasungintza, Ahultasuna